வாட்டி எடுக்கும்  வெப்பம் தொழிலாளர்களின்   பாதுகாப்பை    உறுதிப்படுத்துவீர் –  சிவகுமார்

புத்ரா ஜெயா, மே 16- அண்மைய காலமாக வெப்ப தாக்கம் மிகவும் மோசமாக இருப்பதால் தொழிலாளர்களின் பாதுகாப்பிற்கு முதலாளிகள் முன்னுரிமை வழங்க வேண்டும் என மனித வள அமைச்சர் வி. சிவகுமார் வலியுறுத்தினார். வெப்ப தாக்கத்தால் அண்மையில் நால்வர் பாதிக்கப்பட்டுள்ளதாக சுகாதார கூறியிருப்பதை நாம் சாதாரணமாக கருத முடியாது. கூடுதலான வெப்ப சீதோஷ்ணம் மனித உடலில் உடல் அழுத்தத்தை ஏற்படுத்துவதாகவும் அவர் சுட்டிக்காட்டினார்.

அதீத வெப்பத்தின் விளைவுகளை எவ்வாறு தடுப்பது அல்லது குறைப்பது என்பதில் அனைவரும் அக்கறையுடன் செயல்பட வேண்டும். தாகம் எடுக்கும் வரை காத்திருக்காமல் பொதுமக்கள் அதிகமான நீரை அருந்த வேண்டும்

அனைத்து முதலாளிகளும் இந்த பிரச்சினையை அறிந்திருக்கிறார்கள் மற்றும் தற்போதைய கடுமையான வெப்ப சூழ்நிலை காலத்தில் தொழிலாளர்களின் பாதுகாப்பு குறித்தும் கூடுதல் கவனம் செலுத்த வேண்டுமென சிவகுமார் கேட்டுக்கெண்டார்.

 Tags
Heat of workers

It takes a while

Security You

Siva Kumar

will confirm


எதிர்க்கட்சியினர்  உட்பட எவரையும்  கொடுமைப்படுத்த மாட்டேன்  அன்வார்  திட்டவட்டம்

தஞ்சோங் காராங் , ஜூலை 20 – எதிர்க்கட்சியைச் சேர்ந்த தனிப்பட்ட நபர்கள் உட்பட எவரையும் கொடுமைப்படுத்த மாட்டேன் என பிரதமர் டத்தோஸ்ரீ அன்வார் இப்ராஹிம் திட்டவட்டமாக தெரிவித்திருக்கிறார். சிறையின் வாழ்க்கை எப்படியிருக்கும் என்பதை தாம் அறிந்திருப்பதாகவும் எனவே பிரதமர் என்ற அதிகாரத்தை விருப்பம்போல் தவறாக பயன்படுத்தமாட்டேன் என்றும் அவர் தெரிவித்தார். உண்மையில் ஆத்திரம் அல்லது சர்வாதிகாரமாக நடத்திருந்தால் எப்போதே அவ்வாறு நடந்து கொண்டிருக்க முடியும். லோக்காப்பில் கொடுமைகளை அனுபவித்துள்ளதால் நான் அவ்வாறு செய்யமாட்டேன் என்பதோடு இந்நாட்டில் சட்டங்கள் இருப்பதையும் அன்வார் சுட்டிக்காட்டினார். சிறையின் சிரமங்களை நான் உணர்ந்துள்ளேன்.

எனவே பாஸ் கட்சியைச் சேர்ந்தவரோ அல்லது பெர்சத்து கட்சியைச் சேர்ந்தவரோ யாராக இருந்தாலும் எவரையும் கொடுமைப்படுத்த மாட்டேன் என அன்வார் வலியுறுத்தினார். நேற்றிரவு தஞ்சோங் காராங்கில் கம்போங் ராஜா மூசாவில் Maal Hijrah ஒன்றுமை நிகழ்வு கொண்டாட்டத்தில் கலந்துகொண்ட அன்வார் கெடா பராமரிப்பு அரசாங்கத்தின் மந்திரிபெசார் டத்தோஸ்ரீ முகமட் நோருக்கு எதிராக குற்றச்சாட்டு கொண்டு வரப்பட்டது தொடர்பில் கருதுரைத்தபோது இதனை தெரிவித்தார்.

 Tags
Anwar tegaskan

Beliau tidak akan zalimi

sesiapa termasuk Pembangkan


கைரிக்கு  துணைத்தலைவர் பதவி வழங்க  முன்வந்தோமா பி.கே.ஆர் மறுப்பு

கோலாலம்பூர், ஜூன் 20 – கட்சியில் கைரி ஜமாலுடினுக்கு துணைத்தலைவர் பதவி வழங்குவதாக பி.கே.ஆர் தலைமைச் செயலாளர் Saifuddin Nasution Ismail வழங்க முன்வந்திருப்பதாக வெளியாகிவரும் கடிதம் பொய்யான ஒன்றாகும் என பி.கே.ஆர் தெரிவித்துள்ளது. பி.கே.ஆர் கடித முத்திரையுடன் கொண்ட அந்த கடிதம் நேற்று சமூக வலைத்தளங்களில் பரவலாக பகிரப்பட்டது. அம்னோவிலிருந்து நீக்கப்பட்ட அம்னோ இளைஞர் பிரிவின் முன்னாள் தலைவருக்கு எதிர்காலம் குறித்து ஆருடங்களை புதுப்பிக்கும் வகையில் அந்த கடிதம் பகிரப்பட்டது. அந்த கடிதத்தில் பயன்படுத்தப்பட்ட எழுத்துருவு வேறாக இருக்கிறது. நாங்கள் வழக்கமாக பயன்படுத்தும் எழுத்துருவு அதுவல்ல என பி.கே.ஆர் கட்சியின் மூத்த தலைவர் ஒருவர் தெரிவித்தார்.

 Tags
denies

KJ deputy president's post

offering

PKR


ஓடு தளத்தில் தீப்பிடித்த  விமான  இயந்திரம்  காணொளி  வைரலானது

ரியோ டி ஜெனிஐரோ, மே 9 – பிரேசியலில் குறைந்த கட்டண விமான நிறுவனத்தின் விமானம் ஒன்று ரியோ டி ஜெனிரோவின் சாண்டோஸ் டுமோண்ட் விமான நிலையத்திலிருந்து போர்ட்டோ அலேக்ரேவுக்கு செல்வதற்காக ஓடுபாதையில் புறப்பட தயாரானபோது அதன் இயந்திரத்தில் தீப்பிடித்து எரியும் காணொளி வைரலானது. இந்த சம்பவத்தினால் விமானத்தில் இருந்த பயணிகள் பெரும் பரபரப்புக்கு உள்ளாகினர். தொழிற்நுட்ப காரணத்தினால் அந்த விமானத்தின் இயந்திரம் வெடித்து தீவிபத்து ஏற்பட்டதால் விமான ஓடுபாதை ஒரு மணி நேரத்திற்கு மூடப்பட்டது. அந்த விமானத்தில் இருந்த பயணிகள் அனைவரும் அடுத்த விமானத்தில் அனுப்பிவைக்கப்பட்டனர்.

 Tags
Brazil flight engine

catches fire during

take off passengers take off

viral video


படப்பிடிப்பின் போது விபத்தில் சிக்கினார் ஷாருக்கான்

லாஸ் ஏஞ்சல்ஸ், ஜூலை 4- அமெரிக்காவில் நடந்த படப்பிடிப்பின்போது பாலிவுட் நடிகர் ஷாருக்கான் விபத்தில் சிக்கியதால் அவரது ரசிகர்கள் கவலையடைந்துள்ளனர்.

ஜவான் படத்திற்கு பின்னர் புதிய படத்தின் படப்பிடிப்பிற்காக அமெரிக்காவின் லாஸ் ஏஞ்சல்ஸ் நகருக்கு ஷாருக்கான் சென்றிருந்தார். படப்பிடிப்பு தளத்தில் நடந்த ஒரு விபத்தில் ஷாருக்கானின் மூக்கில் பலத்த காயம் ஏற்பட்டதாக தெரிகிறது.

உடனே அங்குள்ள மருத்துவமனையில் அவருக்கு அறுவை சிகிச்சை செய்யப்பட்டதாகவும், பின்னர் இந்தியா சென்ற அவர் நலமுடன் இருப்பதாகவும் கூறப்படுகிறது.

விரைவில் மீண்டும் படப்பிடிப்பில் கலந்து கொள்வார் என்றும் சொல்லப்படுகிறது.

 Tags
accident

sharukh khan


உடற்பயிற்சியின்போது  உயர் அதிகாரியால்  தாக்கப்பட்டதாக  குடிநுழைவு  அதிகாரி  போலீசில் புகார்

ஈப்போ. மார்ச் 12 – பீடோருக்கு அருகே தற்காலிக குடிநுழைவு முகாமில் உடற்பயிற்சியின்போது மூத்த குடிநுழைவு அதிகாரிகளால் தாம் தாக்கப்பட்டதாக குடிநுழைவு அதிகாரி ஒருவர் போலீசில் புகார் செய்துள்ளார். மார்ச் 10 ஆம் தேதி அதிகாலை 2 மணியளவில் தாப்பா மாவட்ட போலீஸ் நிலையத்தில் குடிநுழைவு அதிகாரி ஒருவர் அந்த புகாரை செய்திருப்பதாக பேரா போலீஸ் தலைவர் டத்தோஸ்ரீ முகமட் யுஸ்ரி ஹசான் பஸ்ரி தெரிவித்தார். புகார்தாரரின் கழுத்தின் பின்னால் தள்ளியதால் தாம் கீழே விழுந்ததோடு மூக்கில் காயத்திற்கு உள்ளாகி, பல்லும் உடைந்ததாக அந்த அதிகாரி தமது புகாரில் தெரிவித்துள்ளார்.

 Tags
against senior officer

during fitness test

for causing injuries

immigration officer

lodges report


பல் சிகிச்சையின் போது திருகு ஆணியை விழுங்கிய மூதாட்டியால் பரபரப்பு

ஸ்பெயின், மாட்ரிட்டில், மூதாட்டி ஒருவரின் நுரையீரலில், 9 மில்லிமீட்டர் நீளமுள்ள skru திருகாணி சிக்கிக் கொண்டிருந்ததை கண்டு மருத்துவர்கள் அதிர்ச்சியடைந்தனர்.

சம்பந்தப்பட்ட மூதாட்டி, ஓராண்டுக்கு முன் பல் சிகிச்சையை மேற்கொண்ட போது தவறுதலாக அந்த திருகாணியை விழுங்கி இருக்கலாம் என நம்பப்படுகிறது.

பல் மருத்துவ சிகிச்சைக்கு பின் அடிக்கடி உலோக வாசனையை முகர்ந்து வந்த அந்த 70 வயது மூதாட்டிக்கு திடீரென சுவாசப் பிரச்சனை ஏற்பட்டது.

அதனால் உடனடியாக மருத்துவ பரிசோதனைக்கு சென்ற அவருக்கு அதிர்ச்சி காத்திருந்தது.

எட்டு மாதத்திற்கும் மேலாக, சுவாசக் குழாயில் சிக்கிக் கொண்டிருந்த அந்த திருகாணியை, பல மணி நேர போராட்டத்திற்கு பின்னர் மருத்துவ நிபுணர்கள் வெற்றிகரமாக அகற்றினர்.

 Tags
a screw nail during

An old lady

caused a sensation

dental treatment

who swallowed


மழைக்கு அஞ்சி கூட்டை நோக்கி அவசரமாக ஓடும் கொரிலாக்கள் ; இணையவாசிகள் வேடிக்கை

லண்டன், செப்டம்பர் 26 – பிரிட்டனிலுள்ள, வனவிலங்கு பூங்கா ஒன்றில், அடை மழையின் போது, தஞ்சம் தேடி இரு கொரிலா குரங்குகள், கூட்டை நோக்கி அரக்க பறக்க அவசரமாக ஓடும் காணொளி ஒன்று வைரலாகி, இணையப் பயனர்களின் கவனத்தை வெகுவாக ஈர்த்துள்ளது.

டிக் டொக் சமூக ஊடகத்தில் அந்த காணொளி பதிவிடப்பட்டுள்ளதை தொடர்ந்து வைரலாகியுள்ளது.

அந்த காணொளியில், மழை வந்தவுடன், புத்திகூர்மை மிகுந்த அந்த இரு கொரிலாக்களும் புல் தரையை தாண்டி ஓடுகின்றன.

அவற்றில் ஒன்று, வலது கையில் பச்சை காய்கறிகளை பிடித்திருக்கும் வேளை ; மற்றொரு கையால் தலையை மறைத்தவாறு கூண்டை நோக்கி ஓடுகிறது.

மற்றொரு கொரிலா, “ஜாக்கெட்” ஒன்றை தூக்கி தலைக்கு மேல் குடையைப் போல பிடித்துக் கொண்டு ஓடும் காட்சிகள், பார்வையாளர்களில் மனதை கொள்ளை கொண்டுள்ளது.

அந்த வேடிக்கையான காட்சியை கண்டு சுற்றுப் பயணிகள் சிலர் சிரிக்கும் ஒலியும் அந்த காணொளியில் இடம் பெற்றுள்ளது.

 Tags
Gorila lari lintang-pukang

takut hujan


இ.பி.எப்  சந்தாதாரர்களில் பாதிக்கும்  மேற்பட்டோர்  குறைவான சேமிப்பை  கொண்டுள்ளனர்

கோலாலம்பூர், ஜன 24 – 55 வயதுக்கும் குறைந்த இ.பி.எப் சந்தாதாரர்களில் பாதிக்கும் மேற்பட்டோர் 10,000 ரிங்கிட்டுக்கும் குறைவான சேமிப்பையே கொண்டுள்ளனர். இந்த தொகை மிகவும் குறைவானதாக இருப்பதோடு இந்தநிலை தொடர்ந்தால் 55 வயதுக்கும் குறைந்தோர் தங்களது ஓய்வு காலத்திற்குப் பிறகு கடுமையான நிதி நெருக்கடிக்கு உள்ளாக வேண்டிய சூழ்நிலை ஏற்படலாம் என கூறப்படுகிறது. கடந்த ஆண்டு இறுதிவரை 55 வயதுக்குட்பட்ட 6.67 மில்லியன் சந்தாதாரர்கள் 10,000 ரிங்கிட்டிற்கும் குறைந்த தொகையை தங்களது சேமிப்பில் கொண்டுள்ளதாக இ.பி.எப் வெளியிட்ட புள்ளி விவரம் கூறுகிறது.

51 லட்சம் பூமிபுத்ரா சந்தாதாரர்கள் கோவிட் தொற்றின் போது இ.பி.எப் மீட்பு சிறப்பு திட்டத்தில் தங்களது சேமிப்பு தொகையை மீட்டுள்ளதாக இ.பி.எப்பின் வியூக தலைமை அதிகாரி Nurhisham Hussein தெரிவித்திருக்கிறார். தொடர்ந்து நிதி நெருக்கடியை எதிர்நோக்கிவருவோர் இ.பி.எப்பிலிருந்து பணத்தை மீட்பதற்கு அனுமதிக்கப்படுமா என வினவப்பட்டபோது அரசாங்கத்தின் முடிவைப் பொறுத்தே இது அமையும் என அவர் கூறினார்.

 Tags
000

55 RM240

Age

basic savings

EPF

Reasonable


MRT Kajang வழிதடத்திற்கான சேவை  தடைப்பட்டது

கோலாலம்பூர். மார்ச் 27 – Pusat Bandar Damansara மற்றும் phileo Damansara நிலையங்களுக்கிடையே ஏற்பட்ட நுட்பக் கோளாறினால் MRT காஜாங் வழித்தட சேவைக்கான பயணிகள் இன்று காலையில் கட்டாய தாமதத்திற்கு உள்ளாகினர். அந்த இரண்டு நிலையங்களுக்கிடையிலான MRT டிரெய்ன் பிரேக் மற்றும் மின் விநியோகப் பிரச்சனையை எதிர்நோக்கியதால் உடடினயாக பழுதுபார்க்கும் பணி மேற்கொள்ளப்பட்டதாக இன்று Rapid KL தனது டுவிட்டரில் வெளியிட்ட அறிக்கையில் தெரிவித்தது. காலை 9 மணிக்குப் பிறகு பயணிகளுக்காக மாற்று ரயில் சேவைகள் ஏற்பாடு செய்யப்பட்டது. பழுதுபார்க்கும் நடவடிக்கை மேற்கொள்ளப்பட்டபோது Phileo Damansara மற்றும் Semantan – னுக்குமிடையே மற்றொரு ரயில் பயன்படுத்தப்பட்டது.

 Tags
due to

line disrupted

MRT Kajang

train breakdown


செப்டம்பர்  9 ஆம் தேதி  பூலாய் நாடாளுமன்றம் – சிம்பாங் ஜெராம் சட்டமன்ற  இடைத் தேர்தல்

கோலாலம்பூர், ஆக 3- அமனா துணைத் தலைவர் Salahuddin Ayub காலமானதை தொடர்ந்து அவரது வசம் இருந்த ஜொகூரில் , பூலாய் நாடாளுமன்ற தொகுதி மற்றும் Simpang சட்டமன்ற தொகுதிகளி செப்டம்பர் 9 ஆம் தேதி இடைத் தேர்தல் நடைபெறவிருக்கிறது . அந்த இரு தொகுதிகளிலும் ஆகஸ்ட் 26 ஆம் தேதி வேட்பு மனுத் தாக்கலும் முன்கூட்டியே நடைபெறும் வாக்களிப்பு செப்டம்பர் 5ஆம் தேதியும் நடைபெறும் என தேர்தல் ஆணையத்தின் தலைவர் அப்துல் கனி சாலே இன்று காலையில் தெரிவித்தார்.

உள்நாட்டு வாணிக மற்றும் வாழ்க்கை செலவின அமைச்சருமான Salahuddin னுக்கு தலையில் இரத்தக் கசிவு ஏற்பட்டதைத் தொடர்ந்து ஜூலை 23 ஆம் தேதி அலோஸ்டார் Sultanah Bahiyah மருத்துவமனையில் இறந்தார். 61வயதான அவர் 15 ஆவது பொதுத் தேர்தலில் Pulai நாடாளுமன்ற தொகுதியில் 33,174 வாக்குகள் பெரும்பான்மையில் தேசிய முன்னணியின் Nur Jazlan Mohamad மற்றும் பெரிக்காத்தான் நேசனலின் Loh kah Yong கை தோற்கடித்தார். 2022 ஆம் ஆண்டு நடைபெற்ற ஜொகூர் சட்டமன்ற தேர்தலில் நான்கு முனைப் போட்டியில் Simpang Jeram தொகுதியில் 2,399 வாக்குகள் பெரும்பான்மையில்

Salahuddin வெற்றி பெற்றார்.

 Tags
by-elections on Sept 9

Pulai

Simpang Jeram


ரஷியாவின் நிலவின் தென் துருவத்தில் தரையிறங்கும் கனவு கலைந்தது

ரஷியா, ஆக 21 – கடந்த 50 ஆண்டுகளில்  நிலவின் தென் துருவத்தில் தரையிறங்கும் ரஷியாவின் நிலவுத் திட்டம் கலைந்துவிட்டது.

“ Luna 25- probe” எனம் அதன் லேண்டர் நிலவின் மேற்பரப்பில் மோதி விபத்துக்குள்ளானதில் ரஷியாவின் நிலவுப் பயணம் கலைந்துள்ளது.

கடந்த சனிக்கிழமை காலை 2.57 மணி உள்ளூர் நேரப்படி லேண்டருடனான இணைப்பு துண்டிக்கப்பட்டது. இரு நாட்கள் அதனை தேடும் பணி மேற்கொள்ளப்பட்டிருந்த நிலையில், அந்த முயற்சி பலனளிக்கவில்லை.

இந்த விபத்து நடந்தற்கான காரணம் ஆராயப்படும் என ரஷியாவின் விண்வெளி நிறுவனம் கூறியுள்ளது.

இந்தியாவும் சந்திராயன் 3 வழி நிலவின் தென் துருவத்தில் தரையிறங்கும் முயற்சியில் இறங்கியிருந்த நிலையில் ரஷியா திடிரென கடந்த ஆகஸ்ட் 10ஆம் திகதி தானும் அதே முயற்சியில் இறங்கியிருப்பதாக கூறி லூனா 25 ராக்கெட்டை பாய்ச்சியது. இந்தியாவுக்குப் போட்டியாக ரஷியா இதை அனுப்பியிருக்கிறதா எனும் கேள்வி விஞ்ஞானிகள் மத்தியிலும் விண்வெளி ஆர்வலர்கள் மத்தியிலும் எழுந்தது.

ரஷியாவின் இத்திட்டம் தோல்வி அடைந்திருப்பதால் வருகின்ற 23ஆம் திகதி இந்தியா வெற்றிகரமாக நிலவில் விக்ரம் லேண்டரை தரையிறக்கினால் தென் துருவத்தில் இறங்கிய உலகிலேயே முதல் நாடு எனும் பெருமையை தட்டிச் செல்லும்.

 Tags
Ends In A Crash

In 47 Years

Russia's First Moon Mission


காரின் மீது விழுந்த மரக்கிளைகளை அகற்ற தீயணைப்பு வீரர்களை மறுத்த ஆடவர்

ஷா ஆலாம், மார்ச் 29 – தனது காரின் மீது விழுந்த மரக்கிளைகளை அகற்ற , தீயணைப்பு வீரர்களை காரோட்டி விடாப்பிடியாக மறுத்த சம்பவம், நேற்றிரவு ஷா ஆலாம், கோத்தா கெமுனிங் பகுதியில் நிகழ்ந்தது.

சம்பவ இடத்திற்கு, ஷா ஆலாம் நகராண்மைக் கழக அதிகாரிகள் வரும் வரை காத்திருப்பதால், தங்களது உதவியை அந்த காரோட்டி மறுத்து விட்டதாக, சிலாங்கூர் தீயணைப்பு மீட்பு படையின் இயக்குநர் Morni Mamat தெரிவித்தார் .

நகராண்மைக் கழகத்திடம் இருந்து இழப்பீடு கோருவதற்காக, அந்த காரோட்டி அவ்வாறு நடந்துக் கொண்டதாக அவர் கூறினார்.

அதையடுத்து, காருக்கு அருகில் கிடந்த மரக்கிளைகளை மட்டும் தீயணைப்பு வீரர்கள் அகற்றிச் சென்றதாக அவர் குறிப்பிட்டார்.

 Tags
car

from moving the

Insist on stopping

the fire brigade

tree over the


கழிப்பறையைப் பயன்படுத்த  கடவுச் சொல்லா ?

கோலாலம்பூர், ஜன 18 – Wifi- க்கு கடவுச் சொல் ; ஆனால் கழிப்பறைக்கும் கடவுச் சொல்லா ?

பொதுவாக உணவகங்கள், தங்களது கடையில் அமர்ந்து உண்ணும் வாடிக்கையாளர்களுக்கு, WiFi – இணையச் சேவைக்கான கடவுச் சொல்லை வழங்குவது வழக்கம்.

பெரும்பாலும், உணவுக்கான கட்டணத்தை செலுத்தும்போது வாடிக்கையாளருக்கு வழங்கப்படும் ரசீதிலே அந்த கடவுச் சொல் குறிப்பிடப்பட்டிருக்கும்.

ஆனால், தலைநகர் புக்கிட் பிந்தாங்கிலுள்ள McDonald துரித உணவக ரசீதில், Wifi கடவுச் சொல்லிற்குப் பதிலாக கழிப்பறைக்கான கடவுச் சொல் குறிப்பிடப்பட்டிருந்ததைக் கண்டு அதிர்ச்சிக்குள்ளானார் வாடிக்கையாளர் ஒருவர்.

அது உண்மையில் கழிப்பறைக்கான கடவுச் சொல்லாகத் தான் இருக்குமோ என்ற சந்தேகத்தில், அங்கிருந்த கழிப்பறைக்கு சென்றுபார்த்தபோது, அந்த கழிப்பறையின் கதவு , கடவுச் சொல்லை புகுத்தி திறக்கப்படும் வகையில் வடிவமைக்கப்பட்டிருந்ததைக் கண்டு , அந்த வாடிக்கையாளர் அதிர்ச்சியுற்றார்.

அதை சம்பந்தப்பட்ட வாடிக்கையாளர் தனது சமூக வலைத்தளத்தில் பகிர இப்படியும் கூட இருக்குமா என வலைத்தளவாசிகள் ஆச்சியத்தில் கேள்வி எழுப்பி வருகின்றனர்.

 Tags
McDonald’s Bukit Bintang

on their receipts

outlet keeps toilet doors locked

password given to customers


மனைவியை 5 முறை துப்பாக்கியால் சுட்டு கொலை செய்த போலிஸ் அதிகாரி

கங்கார், மார்ச் 6 – பெர்லிஸ் கங்கார், Simpang Empat – டில் உள்ள வீடொன்றில், மனைவியைத் துப்பாக்கியால் சுட்டு கொலை செய்த போலீஸ் அதிகாரி கைது செய்யப்பட்டார்.

வீட்டை உடைத்து உள்ளே சென்ற போலீசார், படுக்கை அறையில், இறந்த தனது மனைவியின் உடலுக்கு அருகில் Lance Corporal பதவி கொண்ட அவரது கணவர் இருந்ததைக் கண்டனர்.

தொடக்க விசாரணையில், 26 வயதான தனது மனைவியை அந்த ஆடவர் மிக அருகில் இருந்து ஐந்து முறை சுட்டிருப்பது தெரிய வந்தது. அதில் ஒரு தோட்ட அப்பெண்ணின் வலது கண்ணை துளைத்ததில் அவர் உடனடியாக இறந்ததாக, கங்கார் மாவட்ட போலீஸ் தலைவர் Yusharifuddin Mohd Yusop தெரிவித்தார்.

அந்த சம்பவத்தின் போது பயன்படுத்தப்பட்ட Walter P99 துப்பாக்கியை போலீசார் பறிமுதல் செய்ததாக அவர் கூறினார்.

 Tags
after wife found

Cop arrested

shot dead in house


நிலவின் தென் துருவத்தில் இந்தியா தரையிறங்கியதா? பொய் என கூறுகிறார் சீன விஞ்ஞானி

சீனா, செப் 29 – இந்தியாவின் சந்திராயன்-3 நிலவின் தென் துருவத்தின் தறையிறக்கவில்லை என சீன விண்வெளி விஞ்ஞானி வுயங் சியுங் தற்போது குற்றம் சாட்டியிருக்கிறார்.

அது மிகைப்படுத்தப்பட்ட சாதனையாக வெளியுலகத்திற்கு காட்டப்பட்டிருப்பதாக அவர் கூறியிருக்கிறார். ஆசியாவின் வல்லரசு நாடுகளாக நிலைப்படுத்திக் கொள்ள பூமியில் சீனாவுக்கும் இந்தியாவுக்கும் இடையில் கடும் போட்டி நிலவி வரும் வேளையில் அது தற்போது விண்வெளி வரையிலும் விரிவடைந்துள்ளதை இந்தக் குற்றச்சாட்டு காட்டுகிறது.

சந்திராயன்-3 துருவப் பகுதியிலிருந்து 619 கிலோ மீட்டருக்கு அப்பால் இருந்தது. அது தென் லெட்டிடியூட்டின் 69 டிகிரியில் தரையிறங்கியது. நிலவின் தென் துருவப் பகுதி என்றால் 85.5 மற்றும் 90 டிகிரி லெட்டிடியூட்டாகும் என்று கூறியுள்ளார் அந்த விஞ்ஞானி.

ஆகையால், தென் துருவத்தில் முதன் முதலாக தரையிறங்கிய நாடு எனும் பெருமை இந்தியாவுக்கு சொந்தம் என சொல்வது தவறு என அண்மையில் சீனாவின் Science Times நாளிதழுக்கு வழங்கிய நேர்காணலில் அவர் இவ்வாறு குறிப்பிட்டுள்ளார்.

வுயங் சியுங் சீனாவின் விண்வெளி ஆராய்ச்சி தந்தை என போற்றப்படுபவர் என்பது குறிப்பிடத்தக்கது.

 Tags
india moon landing nowhere near soth pole

Top Chinese Scientist claimas


16,000 த்திற்கும்  மேற்பட்ட  இருதய  அறுவை  சிகிச்சை செய்த இருதய நிபுணர் மாரடைப்பினால்   மரணம்   மருத்துவ அதிகாரிகள்  சோகம்

புதுடில்லி. ஜூன் 8 – குஜாராத் Jamnagar ரைச் சேர்ந்த 41 வயதுடைய பிரபல இருதய நிபுணரான டாக்டர் Gaurav Gandhi மாரடைப்பில் காலமானது குறித்து அவரது குடும்ப உறுப்பினர்களும் மருத்துவ துறையை சேர்ந்தவர்களும் பெரும் அதிர்ச்சியும் சோகமும் அடைந்துள்ளனர். இதுவரை 16,000 த்திற்கும் மேற்பட்ட அறுவை சிகிச்சைகளை வெற்றிகரமாக மேற்கொண்டுள்ள டாக்டர் காந்தி செவ்வாய்க்கிழமை காலையில் தூக்கத்தின்போது சுயநினைவின்றி இருந்ததை தொடர்ந்து உடனடியாக ஆம்புலன்ஸ மூலம் GG மருத்துவமனைக்கு கொண்டுச் செல்லப்பட்டதாகவும் அவரை உயிர் பிழைக்க வைக்கும் முயற்சி தோல்வி அடைந்ததத் தொடரந்து அவர் மரணம் அடைந்ததாக மருத்துவர்கள் தெரிவித்தாக அவரது குடும்ப உறுப்பினர்கள் கூறினர். அதிகமான இருதய அறுவை சிகிச்சைகளை மேற்கொண்ட திறமையான மற்றும் இளம் மருத்துவரான டாக்டர் காந்தியின் திடீர் மறைவு பெரும் பெரும் கவலையை ஏற்படுத்தியிருப்பதாக அவர் பணியாற்றிவரும் Guru Govindsinh அரசாங்க மருத்துவமனையைச் சேர்ந்த டாக்டர் H . K Vasavada தெரிவித்தார்.

ஊடாக்டர் Gandhi யின் இறுதிச் சடங்கில் பெரும் திரளாக பொதுமக்களும் மருத்துவர்களும் கலந்து கொண்டனர். மாரடைப்புக்கு உள்ளான டாக்டர் Gandhi சிகிச்சையின்போது இறந்தார் என என டாக்டர் Vasavada தெரிவித்தார். இதனிடையே எப்போதும் சுறுசுறுப்பாக இருந்துவந்த டாக்டர் காந்தி கிரிக்கெட் அடிக்கடி விளையாடி வந்ததோடு உடற்பயிற்சி மையத்திற்கு வழக்கமாக செல்லக்கூடியவராகவும் இருந்தார் என அவரை அறிந்தவர்கள் தெரிவித்தனர்.

 Tags
Cardologist who

dies of

heart attack

of surgeries

performed hundreds


உலகின் மூன்றாவது பெரிய பொருளாதார நாடாக விரைவில் இந்தியா உருவெடுக்கும் ; அமெரிக்க நாடாளுமன்றத்தில் மோடி உரை

உலகின் மூன்றாவது பெரிய பொருளாதார நாடாக, கூடியவிரைவில் இந்தியா உருவெடுக்குமென, அமெரிக்க நாடாளுமன்றத்தில் உரையாற்றிய போது பிரதமர் மோடி நம்பிக்கை தெரிவித்தார்.

இதற்கு முன், இந்திய பிரதமராக பதவியேற்ற பின்னர், முதல் முறையாக அமெரிக்காவுக்கு மோடி பயணம் மேற்கொண்டிருந்த போது, உலகின் பத்தாவது பெரிய பொருளாதார நாடாக இந்தியா இருந்தது. தற்போது அது ஐந்தாவது இடத்திற்கு முன்னேறியுள்ளது. கூடிய விரைவில் உலகின் மூன்றாவது பொருளாதார நாடாக அது உருவெடுக்கும் என்பதை மோடி சுட்டிக் காட்டினார்.

“பெரிய சக்தியாக உருமாறும் முயற்சியில் மட்டும் நாங்கள் கவனம் செலுத்தவில்லை. மாறாக, அதிவேகமான வளர்ச்சியை நோக்கி நாங்கள் பயணிக்கிறோம். இந்தியாவின் வளர்ச்சி என்பது, ஒட்டு மொத்த உலக நாடுகளின் வளர்ச்சியாகும்” என மோடி குறிப்பிட்டார்.

அமெரிக்காவுக்கு அதிகாரப்பூர்வ பயணம் மேற்கொண்டுள்ள மோடி, வெள்ளை மாளிகையில் அதிபர் ஜோ பைடனுடன் சந்திப்பு நடத்தினார். அந்த சந்திப்பின் போது, இராணுவம், பாதுகாப்பு, வெண்வெளி உள்ளிட்ட முக்கிய விவகாரங்கள் குறித்து, இரு நாடுகளின் தலைவர்களும் விவாதித்ததாக கூறப்படுகிறது.

அதன் பின்னர், அமெரிக்க நாடாளுமன்றத்தில் உரையாற்றிய மோடி, “இந்தியாவில் ஈராயிரத்து 500-ருக்கும் மேற்பட்ட அரசியல் கட்சிகள் உள்ளன. சுமார் 20 வெவ்வேறு கட்சிகள் இந்தியாவின் பல்வேறு மாநிலங்களை ஆளுகின்றன. எங்களிடம் 22 அதிகாரப்பூர்வ மொழிகள் உள்ளன. ஆயிரக்கணக்கான பேச்சுவழக்குகள் உள்ளன. எனினும், நாங்கள் ஒரே குரலில் பேசுகிறோம்” என குறிப்பிட்டார்.

 Tags
'India will be the 3rd biggest economy soon

declares

PM Modi


மேடையில், உள்ளூர் தமிழ் பாடலை பாடி அசத்தும் மலாய் பெண்கள் ; காணொளி மலேசியர்களிடையே ‘ஹிட்’

மலேசியர்களாகிய நாம் பன்முக கலாச்சாரத்தை கொண்ட சமூகத்தில் வாழ்ந்தாலும் கூட, பிற இனத்தவர் நம் கலை, கலாச்சாரத்தை இரசித்து மகிழும் சம்பவங்களை அன்றாடம் பார்க்க முடிவதில்லை.

அதுபோன்ற அரிய சம்பவம் ஒன்று, மலேசியர்களின் ஒட்டு மொத்த வரவேற்பை பெற்று இணையத்தில் உலா வந்து கொண்டிருக்கிறது.

தூடோங் அணிந்த இரு மலாய் பெண்கள், மேடையில் உள்ளூர் தமிழ் பாடலை பாடி – ஆடும் காணொளி தான் அது.

சமூக ஊடகத்தில் அந்த காணொளி பதிவேற்றம் செய்யப்பட்டதில் இருந்து இதுவரை எட்டு லட்சத்துக்கும் அதிகமான மலேசியர்களின் ‘லைக்களையும்’ ‘ஷேர்களையும்’ பெற்றுள்ளது.

நோராவானிஸ், யூச்சா என பெயர் குறிப்பிடப்பட்டுள்ள அவ்விரு பெண்களும், மேடை இசைக் கலைஞர்கள் என நம்பப்படுகிறது.

பினாங்கு, காஜாங் சாலையிலுள்ள, உணவகம் ஒன்றில், அவர்கள் நிகழ்ச்சியை வழிநடத்திக் கொண்டிருந்த போது அந்த காணொளி பதிவுச் செய்யப்பட்டுள்ளது.

தமிழ் வார்த்தைகளை மிகவும் சரளமாக உச்சரிக்கும் திறமையை பெற்றிருக்கும் அவர்களுக்கு, டிக் டொக்கில் பாரட்டுகள் குவிக்கின்றன.

‘மிகவும் கடினமான பாடலை மனப்பாடம் செய்து பாடும் அவர்களை பாராட்டியே ஆக வேண்டுமென’ பயனர் ஒருவர் பதிவிட்டுள்ளார்.

“சிறந்த சகோதரிகள்”, “ஒரே மலேசியா”, “சூப்பர் மலேசியா” என மேலும் பலர் தொடர்ந்து தங்கள் வரவேற்பை பதிவிட்டு வருகின்றனர்.

 Tags
'vibing' to local Tamil song

a hit with Malaysians

on stage

Video of Malay girls


அரசாங்க உதவிகள் சிறு நடுத்தர தொழில்துறைக்கான கடன்கள் தொடர்பில் தேசிய மாநாடு

கோலாலம்பூர், ஜூன் 6 – கோலாலம்பூர், சிலாங்கூர் இந்திய வாணிக தொழில்துறை சம்மேளனத்தின் தலைவர் நிவாஸ் ராகவன் ஏற்பாட்டில் , சிறு மற்றும் நடுத்தர தொழில்துறைக்கான தேசிய மாநாடு மெனாரா மிட்டியில் இன்று தொடங்கியது. இந்த மாநாட்டை தொழில்முனைவர் மேம்பாட்டு கூட்டுறவு துணையமைச்சர் செனட்டர் சரஸ்வதி கந்தசாமி தொடக்கிவைத்தார். சிறிய மற்றும் நடுத்தர தொழில்துறையைச் சேர்ந்த 500க்கும் மேற்பட்ட வர்த்தகர்கள் இந்த மாநாட்டில் கலந்து கொண்டனர். வரவு செலவு திட்டத்தில் சிறிய மற்றும் நடுத்தர தொழில்துறையைச் சேர்ந்த வர்த்தகர்களுக்கு உதவும்நோக்கத்தில் அரசாங்கம் 40 பில்லியன் ரிங்கிட்டை ஒதுக்கியுள்ளது. இந்த தொகையை பயன்படுத்தி சிறு மற்றும் நடுத்தர தொழில்துறையினர் தங்களது வர்த்தகத்தை மேம்படுத்திக் கொள்ள வேண்டும். அந்த நோக்கத்திற்கு ஏற்பவே இந்த நிகழ்வை ஏற்பாடு செய்ததாக கோலாலம்பூர், சிலாங்கூர் இந்திய வாணிக தொழிலியல் சம்மேளனத்தின் தலைவர் நிவாஸ் ராகவன் தெரிவித்தார்.

 Tags
Govt

Grand

industry

KLSICCI

SME loan


தெக்குனில் கடன் பெற மனுசெய்வீர் இந்திய தொழில் முனைவர்களுக்கு அறைகூவல்

கோலாலம்பூர், அக் 2 – இந்திய தொழில் முனைவர்கள் தங்களது வர்த்தகத்தை விரிவுபடுத்துவதற்கு தெக்குன் திட்டத்தின் கடன் உதவிகளை நல்ல முறையில் பயன்படுத்திக்கொள்ளும்படி பிரதமரின் அரசியல் செயலாளரின் சிறப்பு அதிகாரியான ஜொனாதன் வேல கேட்டுக் கொண்டார். அண்மையில் கூட்டரசு பிரதேசத்தில் தெக்குன் திட்டம் மற்றும் தொழில்முனைவர்களுக்கான கடனுதவி குறித்து தெக்குன் தலைவர் டத்தோ ஹாஹி அப்துல்லா தலைமையில் பண்டார் துன் ரசாக்கிலுள்ள அனைத்துலக இளைஞர் மையத்தில் கலந்துரையாடல் நடைபெற்றது. இந்த நிகழ்சியில் கடன்களுக்கான விண்ணப்பம் தொடர்பாகவும் அப்துல்லா விளக்கம் அளித்தார். இந்த நிகழ்ச்சியில் கலந்துகொண்டவர்களில் பலர் தெக்குன் தொடர்பான பல்வேறு விளங்கங்களை தெரிந்துகொண்டதோடு அவர்களில் சிலர் கடன் பெறுவதற்கும் மனுக்களை சமர்ப்பித்துள்ளனர். இது குறித்த தகவல்களை செய்தியாளர்களிடம் ஜொனாதன் வேல பகிர்ந்துகொண்டார்.

கூட்டரசு பிரதேசத்தில் மட்டுமின்றி இதர இடங்களிலும் தேகுன் தொடர்பான விளக்கக் கூட்டங்கள் நடைபெறுவதற்கும் திட்டமிடப்பட்டுள்ளன. இந்திய தொழில் முனைவர்கள் தெக்குன் குறித்தும் தெக்குனில் கடன் பெறுவதற்கு மனுச் செய்யும் வழிமுறைகள் மற்றும் அதற்கு தேவையான ஆவணங்கள் குறித்தும் சரியயான தகவல்களை தெரிந்துகொள்வதற்கு இந்த விளக்கக் கூட்டங்களில் தொடர்ந்து கலந்துகொண்டு பயன் அடையயும்படி ஜொனாதன் கேட்டுக்கொண்டார்.

 Tags
Majlis taklimat pembiayaan

Tekun Nasional


சுயநலமான வாகனமோட்டிகள் ; சாலையின் இருபுறங்களிலும் வாகனங்கள், பயணத்தை தொடர முடியாமல் சிக்கித் தவிக்கும் RapidKL பேருந்து வைரல்

கோலாலம்பூர், அக்டோபர் 13 – மலேசியர்கள் சிறப்பாக செய்யும் விஷயங்களில் ஒன்று, அவர்கள் விரும்பும் இடங்களில் வாகனங்களை நிறுத்துவது.

அது பெரும்பாலும் இதர சாலை பயனர்களுக்கு சிரமத்தை ஏற்படுத்துகிறது. அதிலும், சாலை சந்திப்புகள் அல்லது வளைவுகளில் வாகனங்களை நிறுத்துவதால் ஏற்படும் சிக்கல்களை வார்த்தைகளால் விவரிக்க முடியாது.

அண்மையில், அதுபோன்ற சூழலில் சிக்கித் தவித்த, ரேபிட்கேஎல் (RapidKL) பேருந்து ஒன்றின் காணொளி, MYNEWSHUB X சமூக ஊடகத்தில் பதிவேற்றம் செய்யப்பட்டதை தொடர்ந்து, வைரலாகியுள்ளது.

குறிப்பாக, சாலை சந்திப்பு ஒன்றின், இருமருங்கிலும், வாகனங்கள் நிறுத்தப்பட்டிருந்ததால், வளைப்பு எடுக்க முடியாமல் அந்த ரேபிட்கேஎல் பேருந்து சிக்கிக்கொண்ட காட்சிகள் அந்த காணிளியில் இடம் பெற்றுள்ளது.

“நிறுத்த கூடாது இடங்களில் வாகனங்களை நிறுத்தினால், இப்படிதான் நிகழும். சுயநலவாதிகள்” என அந்த காணொளியின் கீழ் பதிவிடப்பட்டுள்ளது.

அந்த பேருந்து சாலை சந்திப்பை கடந்து செல்ல முடியாமல், சாலையை மறித்து நின்றதால், அப்பகுதியில் சற்று நேரத்தில் போக்குவரத்து நெரிசல் மோசமடைந்த காட்சிகளும் அந்த காணொளியில் இடம் பெற்றுள்ளது.

சாலையின் இரு புறங்களிலும், வாகனத்தை நிறுத்திய வாகனமோட்டிகளுக்கு எதிராக, அதிகாரத்துவ தரப்பினர் கடும் நடவடிக்கை எடுக்க வேண்டுமெனவும், அந்த பதிவின் கீழ் குறிப்பிடப்பட்டுள்ளது.

 Tags
Causing Rapid KL Bus

of the road

on Both Sides

Park Cars

Selfish Road Users

to Get Stuck


வெயில் தாங்காமல் 20 நிமிடங்களில் 2 லிட்டர் தண்ணீர் குடித்த பெண் மரணம்

அமெரிக்கா, ஆகஸ்ட் 5 – 20 நிமிடங்களுக்குள் கிட்டத்தட்ட 2 லிட்டர் தண்ணீரை குடித்த பெண் ஒருவர் திடீரென உயிரிழந்த சம்பவம் அமெரிக்காவில் பரபரப்பை ஏற்படுத்தியுள்ளது.

இந்தியானாவில் ஆஷ்லே சம்மர்ஸ் என்ற 35 வயது பெண், தனது கணவர் மற்றும் இரண்டு மகள்களுடன் சுற்றுப்பயணம் செய்தபோது, Dehydration அதாவது நீரிழிப்பாக இருப்பதை உணர்ந்துள்ளார்.

அதனால் சுமார் 20 நிமிடங்களில் 4 பாட்டில், அதாவது 2 லிட்டர் நீரை குடித்திருக்கின்றார். அதன் பின்னர் லேசான தலைவலியை உணர்ந்த அவர், ஓய்வெடுக்க வீட்டிற்கு திரும்பிய பிறகு அப்பெண் இறந்துவிட்டார்.

உடனடியாக மருத்துவமனைக்கு கொண்டு செல்லப்பட்டபோதிலும் அவருக்கு மூளை வீக்கம் இருப்பதாகவும், நீர் நச்சுத்தன்மையால் இறந்துவிட்டதாக மருத்துவர்கள் தெரிவித்தனர்.

நீர் நச்சுத்தன்மை என்பது அதிகப்படியான தண்ணீரை ஒரே சமயத்தில் குடிப்பதால் ஏற்படும் ஒரு நிலையாகும்.

இது மிகவும் தீவிரமான பாதிப்பை உண்டாக்கக் கூடியது என்று மருத்துவர்கள் எச்சரிக்கின்றனர்.

 Tags
in 20 minutes

Woman dies after drinking 2 litres of water


விபத்தில்   காரிலிருந்து  வெளியே  விழுந்த  பெண் மரணம்

குளுவாங், மே 23 – குளுவாங் , Jalan Padang Tembak கில் இரு கார்கள் சம்பந்தப்பட்ட விபத்தில பெண் ஒருவர் மரணம் அடைந்தார். விபத்திற்குப்பின் காரிலிருந்து வெளியே விழுந்த பெண் மரணம் அடைந்தார். இன்று காலை மணி 11.44 அளவில் விபத்து ஏற்பட்ட இடத்திலேயே அப்பெண் இறந்ததாக ஜோகூர் தீயணைப்பு மற்றும் மீட்புத்துறையின் அதிகாரி முகமட் பவ்சி தெரிவித்தார். அடவர் ஒருவர் ஓட்டிவந்த காரில் அந்த பெண் அமர்ந்திருந்ததாக கூறப்பட்டது.

 Tags
near kluang

on crash

Woman killed


பள்ளி பாடத்திட்டம் சீரமைப்பு ; பொதுமக்களிடமிருந்து கருத்துக்களை வரவேற்கிறது கல்வி அமைச்சு

பெட்டாலிங் ஜெயா, செப்டம்பர் 5 – தற்சமயம் அமலில் இருக்கும் பள்ளி பாடத் திட்டம் குறித்த தங்கள் கருத்துகளை பகிர்ந்து கொள்ள பொதுமக்களுக்கு கல்வி அமைச்சு அழைப்பு விடுத்துள்ளது.

2027-ஆம் ஆண்டுக்கான பள்ளி பாடத் திட்டத்தை தயாரிக்க ஏதுவாக, கல்வி அமைச்சு அந்த கருத்துகளை சேகரித்து வருகிறது.

எனவே, நடப்பு பள்ளி பாடத் திட்டம் குறித்து, http://bit.my/kurikulumKita2027 அக்கப்பம் வாயிலாக பொதுமக்கள் தங்கள் கருத்துகள் அல்லது பரிந்துரைகளை முன் வைக்கலாம்.

பாடத்திட்டத்தின் உள்ளடக்கம், ஒவ்வொரு பாடத்தையும் எவ்வளவு நேரத்திற்கு போதிக்கலாம் உட்பட பாடத் திட்டத்தில் தாங்கள் எதிர்பாக்கும் மாற்றங்கள் ஆகியவை குறித்து பொதுமக்கள் தங்கள் கருத்துகளை முன் வைக்கலாம்.

பாடத் திட்டம் தொடர்பில் கல்வி அமைச்சு மேற்கொண்டுள்ள அந்த ஆய்வு, இம்மாதம் 15-ஆம் தேதி முடிவடையும்.

 Tags
Education Ministry

on current school syllabus

seeks public feedback


மலேசியாவில்   25 வயதுக்கு குறைந்தவர்களில் பெரும்பாலோர்   திவாலா ? அமைச்சர்   அஸாலினா மறுப்பு

கோலாலம்பூர், மே 24 – மலேசியாவில் 25 வயதுக்கு குறைந்தவர்களில் பெரும்பாலோர் திலாவாகியிருப்பதாக வெளியான தகவலை சட்ட மற்றும் அமைப்புகள் சீரமைக்காக அமைச்சர் Azalin othman Said மறுத்துள்ளார். நாட்டில் திவாலானவர்களில் பெரும்பாலோர் 35 மற்றும் 44 வயதுடையவர்கள் என திவால் சட்டத் திருத்தம் குறித்த விவாதத்தை முடித்துவைத்து பேசியபோது அஷாலினா கூறினார். 2019ஆம் ஆண்டு முதல் 2023 ஆம் ஆண்டுவரை 25 வயதுக்கும் குறைந்தவர்களில் 107 பேர் மட்டுமே திவாலானதாக பிரகடனப்படுத்தப்பட்டது. ஆனால் 2019ஆம் ஆண்டு முதல் 2013ஆம் ஆண்டுவரை 35 மற்றும் 44 வயதுடையவர்களில் 13,073 பேர் திவாலாகினர். திவாலான 5,297 பேர் 55 மற்றும் அதற்கு மேற்பட்ட வயதுடையோர் என அஸாலினா தெரிவித்தார்.

 Tags
and 44

are aged

between 35

Highest number

of bankruptcies


திருப்பதி ஏழுமலையானிடமே திருட்டு வேலையா?

திருப்பதி, மே 2 – திருப்பதி ஏழுமலையான் திருக்கோவிலின் உண்டியலில் தினமும் குவியும் கோடிக்கணக்கான ரூபாய் காணிக்கையை எண்ணுவதற்கு என்று அங்கு பணியில் பல தேவஸ்தான ஊழியர்களும் தன்னார்வலர்களும் ஈடுபடுவது வழக்கம்.

இந்நிலையில், அண்மையில் அந்த பணியில் ஈடுபட்ட ஒப்பந்த ஊழியர் ரவிக்குமார் எனும் ஆடவன் காணிக்கை எண்ணப்பட்ட பிறகு சந்தேகத்துக்குறிய வகையில் அங்கிருந்து வெளியேற முயன்ற போது, அவனை பறிசோதித்த அதிகாரிகள், அவனது ஆடையின் உள்ளே 72,000 ரூபாய் மதிப்புள்ள அமெரிக்க டாலர் நோட்டுகள் மறைத்து வைக்கப்பட்டிருந்ததை கண்டுபிடித்தனர்.

கைதான ரவிக்குமார் மீது தற்போது விசாரணை மேற்கொள்ளப்பட்டு வருகிறது.

 Tags
Bill Offering

Handling

in Tirupati

Money

trapped

US Dollars


அண்டை வீட்டில் வசிக்கும் நான்கு வயது சிறுமியிடம் ஆபாசமாக நடந்து கொண்ட ஆடவன் கைது

குவாலா திரங்கானு, செப்டம்பர் 13 – தனது அண்டை வீட்டில் வசிக்கும் சிறுமியிடம் ஆபாசமாக நடந்து கொண்ட 45 வயது ஆடவன் ஒருவன் கைதுச் செய்யப்பட்டுள்ளான்.

கடந்த ஞாயிற்றுக்கிழமை, அதிகாலை மணி 6.30 வாக்கில் நிகழ்ந்த அச்சம்பவம் தொடர்பில் போலீஸ் புகார் செய்யப்பட்டுள்ளதைக், குவாலா திரங்கானு போலீஸ் தலைவர் அசிஸ்டன் கமிஸ்னர் அப்துல் ரஹிம் மாட் டின் உறுதிப்படுத்தினார்.

சம்பந்தப்பட்ட சிறுமி வீட்டில் உறங்கிக் கொண்டிருந்த போது, அவன் அந்த அநாகரிகமான செயலைப் புரிந்ததாக கூறப்படுகிறது.

அச்சிறுமி பின்னர் அது குறித்து தனது சகோதரியிடம் தெரிவித்ததை அடுத்து, அவரது குடும்பத்தார் போலீஸ் புகார் செய்தனர்.

நேற்று மாலை மணி 6.30 வாக்கில், கம்போங் மாநீர் சாலையோரத்தில் சம்பந்தப்பட்ட ஆடவன் கைதுச் செய்யப்பட்டான்.

சிறுநீர் பரிசோதனையில் அவன் போதைப் பொருள் உட்கொண்டிருந்தது தெரிய வந்துள்ளது.

விசாரணைக்காக, அடுத்த வாரம் திங்கட்கிழமை வரை ஏழு நாட்கள் அவன் தடுத்து வைக்கப்பட்டுள்ளான்.

 Tags
anak perempuan

cabul

disyaki

ditahan

jiran

Lelaki


முதியவர் கண்ணன் கொலை தமிழ் செல்வம், விக்ரம், சாரிம் ஒமர்  உட்பட நால்வர் மீது குற்றச்சாட்டு

பாலிங், அக் 10 – பாலிங்கில் 71 வயது முதியர் ஸ். கண்ணன் என்பவரை கொலை செய்ததாக 25 வயது கே. தமிழ்செல்வம் , 33 வயதுடைய சி. விக்ரம் , 33 வயதுடைய v, மற்றும் 21 வயதுடைய S சாரிம் ஒமர் ஆகிய நால்வர் மீது இன்று குற்றஞ்சாட்டப்பட்டது. அந்த நால்வரும் அக்டோபர் 1ஆம் தேதி கோலா கெட்டிலில் தாமான் டேசா பிடரா விலுள்ள ஒரு வீட்டில் இக்குற்றத்தை புரிந்தாக பாலிங் நீதிமன்றத்தில் குற்றஞ்சாட்டப்பட்டது. அவர்களிடமிருந்து வாக்குமூலம் எதுவும் பதிவு செய்யப்படவில்லை.

குற்றவாளி என நிருபிக்கப்பட்டால் மரண தண்டனை அல்லது 30 ஆண்டுக்கும் குறையாமல் தண்டணை விதிக்கப்படும் குற்றவியல் சட்டத்தின் 302 வது விதியின் கீழ் அவர்களுக்கு எதிராக குற்றஞ்சாட்டப்பட்டது. அவர்களுக்கு எதிரா குற்றச்சாட்டு டிசம்பர் 14 ஆம் தேதி மறுவாசிப்புக்கு செவிமடுக்கப்படும்

என நீதிபதி நஜ்வா சே மேட் தெரிவித்தார்.

 Tags
4 Dakwa atas tuduhan

bunuh warga emas

di Baling


மான்செஸ்டர் சிட்டியை வீழ்த்தி, வெற்றி வாகை சூடுவதற்கான தொடக்க சமிக்ஞையை அனுப்பியுள்ளது அர்செனல்

லண்டன், ஆகஸ்ட்டு 7 – நேற்றிரவு வெம்ப்லி அரங்கில் நடைபெற்ற ஆட்டத்தில், இங்கிலீஷ் பிரிமியர் லீக்கில் இரண்டாவது இடத்தை பிடித்த அர்செனல், 4-1 என்ற கோல் எண்ணிக்கையில், கடந்த பருவத்தின் மும்முறை சாம்பியனான மான்செஸ்டர் சிட்டியை வீழ்த்தியது.

அந்த வெற்றியின் வாயிலாக, இப்பருவத்தில் பட்டத்தை வெல்வதற்கான தொடக்க சமிக்ஞையை இதர அணிகளுக்கு அர்செனல் அனுப்பியுள்ளதாக கூறப்படுகிறது.

முற்பாதி ஆட்டத்தில் மான்செஸ்டர் சிட்டி ஆதிக்கம் செலுத்திய போதும், சற்றும் மனம் தளதார அர்செனல் பிற்பாதி ஆட்டத்தில் சிட்டியின் தற்காப்பு அரணை தகர்த்து, பெனால்டி வாயிலாக வெற்றி வாகை சூடியது.

இந்த வெற்றியின் வாயிலாக, மொத்த புள்ளிப் பட்டியலில், மான்செஸ்டர் யுனைடெட் அணிக்கு அடுத்து இரண்டாவது இடத்தை அர்செனல் பிடித்துள்ளது.

 Tags
Arsenal hantar isyarat awal

Tewaskan Manchester City


விரிவாக்கப் பணியின்போது வீட்டின் கட்டுமானப் பகுதி இடிந்து விழுந்தது – தொழிலாளி மரணம்

கோத்தா திங்கி, செப் 29 – கோத்தா திங்கியில் , பெல்டா பாப்பான் தீமோரில் விரிவாக்கப் பணியின்போது வீட்டின் கட்டுமான பகுதி இடிந்து விழுந்ததில் தொழிலாளி ஒருவர் மரணம் அடைந்தார். சம்பவம் நிகழ்ந்த இடத்திலேயே 36 வயதுடைய இந்தோனேசியத் தொழிலாளி சஹ்ருதீன் மரணம் அடைந்ததை தீயணைப்பு அதிகாரி மொஹம்மட் ஹம்சா உறுதிப்படுத்தினார். அந்த சம்பவத்தில் மேலும் ஒரு தொஇழிலாளி காயம் அடைந்தார். சம்பவம் நிகழ்ந்த இடத்திற்கு வந்த தீயணைப்பு வீரர்கள் இடிபாடுகளில் சிக்கிக் கொண்ட தொழிலாளியை மீட்டனர்.

 Tags
Pekerja maut dihempap struktur rumah runtuh

rakan cedera


இது தான் சூரிய நெக்லஸோ ?  காதலியை  பிரமிக்கச் செய்த  ஆடவர்

பெய்ஜிங் , மார்ச் 6 – சூரிய வெளிச்சத்தில் தனது காதலிக்கு அழகிய நெக்லசை உருவாக்கிய சீன ஆடவரின் தனித்துவமான கலைத் திறனை கண்டு , சமூக வலைத்தளவாசிகள் பலரும் வியப்பினை வெளிப்படுத்தி இருக்கின்றனர்.

சீனா, செஜியாங் ( Zhejiang ) பகுதியைச் சேர்ந்த சங் (Zhang) என்பவர், ஆச்சரியம் ஒன்று காத்திருப்பதாகவும் , அதற்காக அழகாக உடுத்திக் கொள்ளும்படியும் தனது காதலியிடம் கூறியிருக்கிறார்.

பின்னர் இரு நாட்கள் கழித்து அந்த நபர், தனது காதலியை வெளியில் அழைத்துச் சென்றிருக்கிறார். அப்போது தாள் ஒன்றை சூரிய வெளிச்சத்தில் காண்பித்து , அதிலிருந்து நுண்ணிய துளைகளின் வாயிலாக ஊடுருவிய வெளிச்சம் , அப்பெண்ணின் கழுத்தில் அழகிய நெக்லஸாக பிரதிபலித்தது.

தாளில் நெக்லஸ் வடிவில் நுண்ணிய துளைகளை ஏற்படுத்த தான் இரு தினங்களை எடுத்துக் கொண்டதாக, Zhang தெரிவித்தார்.

அதன் தொடர்பான காணொளியை அந்த சாங், சீன நாட்டின் Douyin சமூக வலைத்தளத்தில் பகிர , 6 கோடியே 20 லட்சம் பேர் அந்த காணொளியைப் பார்த்திருப்பதோடு, கிட்டத்தட்ட 40,000 பேர் கருத்துகளையும் பதிவிட்டுள்ளனர்.

 Tags
‘necklace’ for girlfriend

by shining light

Chinese man makes

create intricate image

of jewellery

through stencil to


மலேசியாவில்   எந்த இனமும்  சமயமும்  மிரட்டலுக்கு  உள்ளாகவில்லை -லிம் கிட் சியாங்

கோலாலம்பூர், மார்ச் 26 – மலேசியாவில் எந்த இனமும் சமயமும் மிரட்டலுக்கு உள்ளாகவில்லையென DAP யின் மூத்த தலைவர் லிம் கிட் சியாங் தெரிவித்திருக்கிறார். 15ஆவது பொதுத் தேர்தலில் மற்ற அரசியல்கட்சிகளைவிட பாஸ் கட்சி அதிகமான தொகுதிகளை வென்றிருந்தாலும் அக்கட்சி கூறிக்கொண்டதுபோல பச்சை அலை தாக்கத்திற்கான அறிகுறி எதுவும் ஏற்படவிலையனெ இன்று வெளியிட்ட அறிக்கையில் லிம் கிட் சுட்டிக்காட்டியுள்ளார்.

இதனிடையே இவ்வாண்டு ஜூன் அல்லது ஜூலை மாதம் நாட்டில் நடைபெறவிருக்கும் ஆறு மாநில தேர்தல்கள் சிலாங்கூர் மற்றும் கூட்டரசு அரசாங்கத்திற்கு மிகப்பெரிய சோதனையாக இருக்கும் என அம்மாநில மந்திரிபுசார் டத்தோஸ்ரீ Amiruddin Sari கூறியிருப்பதும் சரியான ஒன்று என அவர் கூறினார்.

 Tags
in Malaysia

Kit siang

No race

or religion

under threat


உணவகங்களில் புகைபிடிக்கும் சம்பவம் ; கடந்தாண்டு நெடுகிலும் 30 ஆயிரத்து 648 அபராதங்கள் வெளியிடப்பட்டன

கடந்தாண்டு நெடுகிலும், நாடு முழுவதுமுள்ள உணவகங்களில் புகைப்பிடித்தவர்களுக்கு எதிராக, 76 லட்சம் ரிங்கிட் மதிப்பிலான 30 ஆயிரத்து 648 அபராதங்கள் வெளியிடப்பட்டதாக, சுகாதார அமைச்சின், பொது சுகாதார துணை தலைமைச் செயலாளர் டத்தோ டாக்டர் நோர்ஹயாத்தி ருஸ்லி தெரிவித்தார்.

சிலாங்கூரில் மிக அதிகமாக ஆறாயிரத்து 414 அபராதங்கள் வெளியிடப்பட்ட வேளை ; ஜொகூரில் மூவாயிரத்து 95 அபராதமும், பஹாங்கில் ஈராயிரத்து 935 அபராதமும், பேராக்கில் ஈராயிரத்து 808 அபராதமும், பினாங்கில் ஈராயிரத்து 725 அபராதமும் வெளியிடப்பட்டன.

அதே சமயம், இவ்வாண்டின் முதல் நான்கு மாதங்களில் மட்டும், 37 லட்சத்து 200 ரிங்கிட்டை உட்படுத்திய 14 ஆயிரத்து 872 அபராதங்கள் வெளியிடப்பட்டுள்ளதையும், நோர்ஹயாத்தி சுட்டிக் காட்டினார்.

நாடு முழுவதுமுள்ள, மக்கள் அதிகம் கூடும் இடங்களான, உணவகங்கள், பொது போக்குவரத்து சேவைகள், பேருந்து நிலையங்கள், அரசாங்க கட்டடங்கள், பேரங்காடிகள், பொது கழிவறைகள், கேளிக்கை மையங்கள், கிளினிக்குகள், மருத்துவமனைகள், பொது ஓய்வுத் தளங்கள் ஆகியவற்றில் சோதனை அமலாக்க நடவடிக்கைகள் தொடர்ந்து மேற்கொள்ளப்பட்டு வருவதாகவும் அவர் சொன்னார்.

 Tags
30

648

for smoking

in eateries

issued

last year

notices


அம்மாடியோ, கழிப்பறை தொட்டியின் விலை 43 ஆயிரம் ரிங்கிட்டா?

அமெரிக்காவில் அதிநவீன வசதிகளுடன் வடிவமைக்கப்பட்டிருக்கும் விவேக கழிவறை தொட்டி பாத்தாயிரம் அமெரிக்க டாலர் அல்லது 43 ஆயிரத்து 749 ரிங்கிட்டிற்கு விற்கப்பட்டிருக்கிறது.

நுமி 2.0 என பெயரிடப்பட்டிருக்கும் அந்த கழிவறை கிண்ணத்தை, Wisconsin-னிலுள்ள, Kohler எனும் நிறுவனம் தயாரித்துள்ளது.

அப்படி இந்த கழிப்பறை தொட்டியில் என்ன இருக்கிறது என்று கேட்டால், இதில் ஒளியூட்டி, தொடு திரை, சரிசெய்துக் கொள்ளும் வசதியுடன் தானியங்கி இருக்கையும் இந்த விவேக கழிவறையும் கொண்டுள்ளதாம்.

அது மட்டுமா, செய்திகளை கேட்கும் வசதியையும் இந்த கழிப்பறை தொட்டி உள்ளடக்கி உள்ளது.

இருந்தாலும், இரு கழிவறை தொட்டிக்கு இந்த விலையு வசதியும் கொஞ்சம் அதிகம்தான் என வலைத்தளவாசிகள் கருத்து பதிவிட்டுள்ளனர்.

 Tags
price

RM 43000

Smart Toilet Bowl


சீனப் பெருநாள்  காலத்தில்  நெடுஞ்சாலைகளில் 38 லட்சம் வாகனங்கள்  பயணிக்கும்

கோலாலம்பூர், ஜன 16 – சீனப் பெருநாள் விடுமுறையை முன்னிட்டு, ஏறக்குறைய 38 லட்சம் வாகனங்கள் நெடுஞ்சாலைகளில் பயணிக்குமென எதிர்பார்க்கப்படுகிறது.

அதையடுத்து போக்குவரத்தை சுமூகமாக்க , LLM-மலேசிய நெடுஞ்சாலை வாரியம் , சில நடவடிக்கைகளை எடுத்திருப்பதாக, பொதுப் பணி அமைச்சர் Datuk Seri Alexander Nanta Linggi தெரிவித்தார்.

போலீஸ் ஒத்துழைப்புட்டன் Op Selamat நடவடிக்கை மேற்கொள்ளப்பட்டிருப்பதோடு , நாளை போக்குவரத்து துறையின் ஒத்துழைப்போடு Op Bersepadu நடவடிக்கை தொடங்கப்படுமென அவர் கூறினார்.

அதோடு, டோல் சாவடிகளில் வாகன நெரிசலைத் தவிர்க்க, கூடுதல் வழித் தடங்கள் ஏற்படுத்தப்படும். மேலும், போக்குவரத்துக்கு இடையூறை ஏற்படுத்தாமல் இருக்க, அனைத்து நெடுஞ்சாலைகளிலும் சாலை நிர்மாணிப்பு – பழுதுபார்ப்பு பணிகள் தற்காலிகமாக நிறுத்தி வைக்கப்பட்டிருக்குமென நந்தா லிங்கி குறிப்பிட்டார் .

 Tags
3.8 million vehicles

CNY holiday

expected on expressways nationwide


தாய் துயரம் ; 21 முறை வயிற்றுப்போக்கு ஏற்பட்ட குழந்தைக்கு மூன்று ‘பாக்கெட்’ உப்புத் தண்ணீர் மட்டுமே வழங்கப்பட்டதா?

பெந்தோங், ஜூலை 18 – சுகாதார மையம் ஒன்றில், மருத்துவரின் அலட்சியப் போக்கால், முறையான சிகிச்சை கிடைக்காமல், தனது இரண்டு வயது மகன் உயிரிழந்த சம்பவம் குறித்து தாய் ஒருவர் ஏமாற்றத்தையும், துயரத்தையும் வெளிப்படுத்தியுள்ளார்.

இம்மாதம் 12-ஆம் தேதி, உடல்நலம் சரியில்லாமல் இருந்த தனது 2 வயது மகனை, வீட்டிற்கு அருகிலுள்ள சுகாதார மையத்திற்கு பெண் ஒருவர் அழைத்துச் சென்றதாக, Erma Iswani எனும் அப்பெண் தனது முகநூல் பதிவில் குறிப்பிட்டுள்ளார்.

எனினும், அங்கு அவருக்கு முறையான சிகிச்சை வழங்கப்பட்டவில்லை என்பதோடு, இரத்த சோதனை செய்யாமல், வெறும் உப்புத் தண்ணீர் ஏற்றப்பட்டு அவருக்கு வீட்டிக்கு அனுபப்பட்டதாக, அந்த பதிவில் குறிப்பிடப்பட்டுள்ளது.

மகன் குறித்து அங்கு பணியில் இருந்த மருத்துவரிடம் வினவிய போது, அவர் நச்சுணவால் பாதிக்கப்பட்டிருக்கலாம் என கூறிய அந்த மருத்துவர் சரியான பதிலை தரவில்லை எனவும் பதிவிடப்பட்டுள்ளது.

சிகிச்சைக்கு பின்னரும் மகன் மிகவும் பலவீனமாக காணப்பட்டதால், அவர் உடனடியாக தனியார் மருத்துவமனைக்கு கொண்டு செல்லப்பட்டுள்ளார். அங்கு அவதுக்கு இரத்த சோதனை செய்யப்பட்ட போது, வெள்ளை அணுக்கள் அதிகமாக இருப்பதாக கூறி, உடனடியாக பெந்தோங் மருத்துவமனைக்கு செல்லுமாறு அந்த தாய்க்கு ஆலோசனை வழங்கப்பட்டுள்ளது.

பெந்தோங் மருத்துவமனைக்கு கொண்டு செல்லப்பட்ட அந்த பாலகன், உடனடியாக தெமெர்லோ மருத்துவமனைக்கு மாற்றப்பட்ட வேளை ; சிகிச்சை பலனின்றி நேற்று காலை மணி 9.34 வாக்கில் உயிரிழந்தான்.

மருத்துவரின் அலட்சியப் போக்கே தனது மகனின் உயிரை பலிகொண்டு விட்டதாக, அந்த தாய் தனது முகநூல் பதிவில் துயரத்துடன் குறிப்பிட்டுள்ளார்.

இந்நிலையில், அச்சம்பவம் தொடர்பில் துல்லிய விசாரணை மேற்கொள்ளப்படுமென, பஹாங் மாநில சுகாதார இயக்குனர் டத்தோ டாக்டர் நோர் அஜிமி யூசோஸ் கூறியுள்ளார்.

அச்சிறுவன் உயிரிழந்ததற்கான உண்மைக் காரணம் ஆராயப்பட்டு வருவதாகவும் அவர் சொன்னார்.

 Tags
air garam

anak 21 kali

cirit-birit hanya diberi 3 bungkus

Ibu terkilan


ட்விட்டரை மறுசீரமைக்கும் முயற்சியில் Musk ; நீல நிறப் பறவை சின்னம் X சின்னமாக மாற்றம் கண்டது

ட்விட்டரின் உலக அங்கீகாரம் பெற்ற நீல நிறப் பறவை சின்னத்தை நேற்று Elon Musk முற்றாக அகற்றினார்.

அதற்கு பதிலாக வெள்ளை நிறத்திலான X சின்னம் அறிமுகம் கண்டுள்ளது.

அதன் வாயிலாக, ட்விட்டரை மறுசீரமைக்கும் தனது முயற்சிகளை எலோன் மஸ்க் துரிதப்படுத்தியுள்ளதாக கூறப்படுகிறது.

எலோன் மஸ்க்கும், ட்விட்டரின் புதிய தலைமை செயல்முறை அதிகாரியுமான லிண்டா யாக்காரினோவும் (Linda Yaccarino) ட்விட்டர் சின்னம் அதிகாரப்பூர்வமாக மாற்றம் கண்டதை நேற்று அறிவித்தனர்.

தொழில்நுட்ப உலகின் மிகச் சிறந்த, பிரசித்தி பெற்ற சின்னங்களில் ஒன்றாக திகழும் ட்விட்டரின் நீல நிற பறவைச் சின்னத்தை அகற்றியது உலக மக்களை அதிர்ச்சியடையச் செய்துள்ளது.

X என்ற எழுத்துக்கும் மஸ்கிற்கும் உள்ள தொடர்பு, 24 ஆண்டுகள் பழைமையானது ஆகும்.

24 ஆண்டுகளுக்கு முன் மஸ்க் நிறுவிய X.com எனும் நிறுவனம் கடும் எதிர்ப்புக்கு மத்தியில் பின்னர் PayPal என பெயர் மாற்றம் கண்டது.

அதே போல தனது விண்வெளி ஆராய்ச்சி நிறுவனத்திற்கும் அவர் SpaceX என பெயரிட்டுள்ளார்.

X சின்னம் மிக எளிமையான கலை வடிவம் என குறிப்பிட்டுள்ள மஸ்க், தனது ட்விட்டர் பயோவை X.com என மேம்படுத்தியுள்ளார்.

அதோடு, இனி ட்விட்டர் பதிவுகள் “an X” என அழைக்கப்படும். அதனால், உலக மக்களுக்கு சவால் விடுக்கும் வகையில், “ட்விட்” அல்லது “tweeting” போன்ற வார்த்தைகள் பயன்பாட்டை உடனடியாக நிறுத்துமாறும் அவர் வலியுறுத்தினார்.

 Tags
bird logo

Musk

rebrands

replacing

Twitter

X


பிரதமரின் புதல்வியிடம்  சாலையில்  பகடி வதை; புரோடோன் Iriz ஓட்டுனரை போலீஸ் தேடுகிறது

கோலாலம்பூர், ஜன 21 – சாலையில் மிகவும் ஆபத்தாகவும் மற்றொரு காருக்கான வழியை தடுக்கும் வகையில் செயல்பட்ட 14 வினாடிகளைக் கொண்ட காணொளியில் காணப்படும் Proton Iriz கார் ஓட்டுனரை போலீசார் தேடி வருகின்றனர். சம்பந்தப்பட்ட கார் ஓட்டுனர் எங்கிருந்தாலும் உடனடியாக அருகேயுள்ள போலீஸ் நிலையத்திற்கு செல்லும்படி போக்குவரத்து அமலாக்க குற்றப்புலனாய்வுத்துறை தனது முகநூலில் வெளியிட்டுள்ள அறிக்கையில் கேட்டுக்கொண்டுள்ளது. அந்த காரின் பதிவு எண்ணும் அடையாளம் காணப்பட்டுள்ளது .

அந்த கார் ஓட்டுனர் சாலையை பயன்படுத்தும் மற்றவர்களுக்கு ஆபத்தாக காரை ஒட்டிச் சென்ற காணொளியை இதற்கு முன் பிரதமர் டத்தோஸ்ரீ அன்வாரின் புதல்வி Nurul llham Anwar தமது டுவிட்டரில் பதிவேற்றம் செய்திருந்தார். தமது இரண்டு வயது மகனை ஏற்றிக்கொண்டு காரில் சென்று கொண்டிருந்தபோது வேகமாக செல்லும் சாலைத் தடத்தில் பலமுறை அந்த கார் ஓட்டுனர் வேண்டுமென்றே பிரேக் வைத்து முரட்டுத்தனமாக செயல்பட்டு தமது காருக்கு வழிவிட மறுத்தது குறித்தும் அந்த காணொளியில் Nurul பதிவிட்டிருந்தார்.

 Tags
Bullying PM's daughter

looking

police

Proton Iriz driver


ஒரே குடும்பத்தை  சேர்ந்த ஐவரிடம்  பாராங் ஏந்திய கும்பல்  கொள்ளை

ஜெம்போல், ஆக 20 – Jempol , Felda Palong 6 இல் இந்தோனேசியர்கள் என நம்பப்படும் பாராங் ஏந்திய நால்வர் ஒரு வீட்டில் புகுந்து ஐவர் கொண்ட குடும்ப உறுப்பினர்களை கட்டிப்போட்டபின் அவ்வீட்டிலிருந்து ரொக்கம், நகைகள் உட்பட 20,000 ரிங்கிட் பொருட்களை கொள்ளையிட்டனர். அந்த சம்பவத்திபோது 60 வயதுடைய ஒரு தம்பதியரும் அவர்களது பிள்ளைகளும் அவ்வீட்டில் தூங்கிக் கொண்டிருந்துபோது அவ்வீட்டின் பின்புறப் பகுதியில் பூட்டப்படாத கதவு வழியாக அந்த கொள்ளையர்கள் நுழைந்ததாக Jempol மாவட்ட போலீஸ தலைவர் Hoo Chang Hook தெரிவித்தார். முகமூடி அணிந்திருந்த கொள்ளையர்கள் 700 ரிங்கிட் ரொக்கம், இரு கை தொலைபேசிகள் நகைகள் மற்றும் இதர பல பொருட்களையும் கொள்ளையடித்துச் சென்றதாக Hoo Chang Hook கூறினார்,

 Tags
disamun empat lelaki bertopeng

Lima sekeluarga


மலேசிய  மாஸ்டர்ஸ்  பேட்மிண்டன் பியர்லி  டான் – தீனா ஜோடி இறுதியாட்டத்தில்  தென் கொரிய  இணையுடன்  மோதல்

கோலாலம்பூர், மே 28 – மலேசிய மாஸ்டர்ஸ் பேட்மிண்டன் போட்டியில் இன்று நடைபெறும் இறுதியாட்டத்திற்கு மகளிர் இரட்டையர் மற்றும் ஆண்கள் இரடையர் பிரிவில் மலேசியாவின் இரு ஜோடிகள் தகுதி பெற்றனர். மகளிர் இரட்டையர் பிரிவில் தேசிய பேட்மிண்டன் விளையாட்டாளர்களான

Pearly Tan-M. Thinaah ஜோடி 21 -19 , 23 -21 என்ற புள்ளிக் கணக்கில் உலகின் ஐந்தாம் நிலை விளையாட்டாளர்களான தென் கொரியாவின் Jeong Na-eun-Kim Hye-jeong இணையை வீழ்த்தி இறுதியாட்டத்திற்கு தகுதி பெற்றனர். அவர்கள் இறுதியாட்டத்தில் தென் கொரியாவின் Baek Ha-na -Lee So-hee இணையுடன் மோதுவார்கள்.

இதனிடையே ஆண்களுக்கான இரட்டையர் பிரிவின் இறுதியாட்டத்தில் மலேசியாவின் Man Wei Chong-Tee Kai Wun ஜோடி தென் கொரியாவின்

Kang Min hyuk – Seo Seung Jae இணையுடன் மோதுகின்றனர். அவர்கள் நேற்று நடைபெற்ற அரையிறுதியாட்டத்தில் 21-17, 22 -20 என்ற புள்ளிக் கணக்கில் இந்தோனேசியாவின் Leo Rolly-Daniel Marthin ஜோடியை வீழ்த்தி ரசிகர்களிடையே பெரும் அதிர்ச்சியை ஏற்படுத்தினர்.

 Tags
badminton

malaysian

masters


வணக்கம் மலேசியா வழங்கும் சிங்கப்பூர் உணவு சேவை துறையில் தொழில் வாய்ப்பு பயிற்சி திட்டம் !

கோலாலம்பூர், மார்ச் 20 – SPM முடித்து, வாழ்க்கையில் அடுத்து என்ன செய்வதென்று தெரியாமல் இருக்கிறீர்களா ?

அப்படியென்றால் உணவு சேவைத் துறையில் குறுகிய கால பயிற்சியுடன் , சிங்கப்பூரிலே வேலையும் கிடைக்கக் கூடிய ‘பயிற்சி திட்டத்தில்’ இணைந்து ஏன் நீங்கள் பயனடையக் கூடாது ?

குறிப்பாக இந்திய இளைஞர்கள் பயனடையும் நோக்கத்தில் இந்த வேலை பயிற்சி திட்டத்தை , வணக்கம் மலேசியா , DHS Hospitality Academy நிறுவனத்துடனும், UPM பல்கலைக்கழகத்தின் Education & Training நிறுவனத்துடனும் இணைந்து மேற்கொண்டுள்ளது.

இந்திய இளைஞர்களுக்காக, தமது நிறுவனத்தின் சமூக கடப்பாட்டின் ஒரு முயற்சியாக இந்த வேலை பயிற்சி திட்டத்தை மேற்கொண்டிருப்பதாகக் கூறியிருக்கிறார் வணக்கம் மலேசியா நிறுவத்தின் நிர்வாக இயக்குநர் தியாகராஜன் முத்துசாமி.

உணவு சேவை துறையில் 7 மாத பயிற்சியினை DHS Hospitality நிறுவனம் வழங்குகிறது. 1 மாதம் Theory பாடத் திட்டத்தை கற்கும் மாணவர்கள் பின்னர் 6 மாதங்கள் சிங்கப்பூரில் அத்துறையில் பயிற்சியினை மேற்கொள்வார்கள் என DHS Hospitality நிறுவனத்தின் தோற்றுநரான Dr. S. Sri Kumar தெரிவித்தார்.

980 ரிங்கிட் கட்டணத்தில் இந்த பயிற்சி திட்டத்தில் இணையும் மாணவர்களுக்கு , தங்குமிட வசதி, 650 சிங்கப்பூர் டாலர் மதிப்புடைய அலவன்ஸ், காப்புறுதி போன்ற வசதிகள் மாணவர்களுக்கு ஏற்படுத்தி தரப்படுமென அவர் கூறினார்.

இதனிடையே, சிங்கப்பூர் ஆட்பல அமைச்சின் அங்கீகாரத்தைப் பெற்றுள்ள DHS Hospitality Academy – யின் இந்த பயிற்சி திட்டத்துக்கான சான்றிதழை, UPM – மலேசிய புத்ரா பல்கலைகழகத்தின் Education & Training நிறுவனம் வழங்குகிறது.

18 வயதிலிருந்து 25 வயதுக்கு உட்பட்ட இந்திய இளைஞர்களுக்கான இந்த பயிற்சி திட்டம் நிச்சயம் மாணவர்களுக்கு நல்ல எதிர்காலத்தை அமைத்து தருமென , UPM – மலேசிய புத்ரா பல்கலைகழகத்தின் Education & Training நிறுவனத்தின் தலைமை நிர்வாகி Dr. Mohd Kamil Yusoff தெரிவித்தார்.

முன்னதாக இந்த பயிற்சி திட்டம் தொடர்பில், மூன்று நிறுவனங்களும், கருத்திணக்க உடன்பாட்டில் கையெழுத்திட்டன.

இந்த உடன்பாடு கையெழுத்தான நிகழ்ச்சி, செர்டாங், UPM பல்கலைக்கழகத்தில் நடைபெற்றது.

 Tags
Hospitality Career

programme

vanakkam malaysia


துருக்கியேவில் Frankie , ஐவரை   இடிபாடுகளில் இருந்து  உயிருடன் காப்பாற்றியது

செப்பாங், பிப் 24 – துருக்கியேவிலிருந்து மீட்புப் பணிகளை முடித்துக் கொண்டு நாடு திரும்பிய , K9 பிரிவின் மோப்ப நாயான Frankie , நிலநடுக்க இடிபாடுகளில் இருந்து ஐந்து உயிர்களைக் காப்பாற்ற உதவியிருக்கின்றது.

129 மணி நேரம் இடிபாடுகளில் சிக்கியிருந்த இரு பெண்களையும், ஓர் ஆடவரையும், இரு இளைஞர்களையும், Frankie உயிருடன் காப்பாற்ற உதவியிருப்பதாக, Frankie-யைக் கையாள்பவரான திவாகரன் உத்தமன் தெரிவித்தார்.

துருக்கியேவில் மனிதநேய உதவித் திட்டத்தில் ஈடுபட்டிருந்த Smart குழுவைச் சேர்ந்த 30 மீட்புப் படையினர் , நேற்று கோலாலம்பூர் அனைத்துலக விமான நிலையம் வந்திறங்கியபோது, திவாகரன், Frankie –யுடனான தமது மீட்பு பணியின் அனுபவங்களைப் பகிர்ந்து கொண்டார்

 Tags
5 victims

a 'hero'

Frankie became

Survived

Turkish earthquake


வங்காளதேசத்தில் தவறுதலாக கொள்கலனுக்குள் ஏறிய சிறுவன் கிள்ளான் துறைமுகத்தில் காப்பாற்றப்பட்டான்

கிள்ளான், ஜன 20 – வங்காளதேசம், Chittangong- கில் தவறுதலாக கொள்கலனுக்குள் ஏறி மாட்டிக் கொண்ட சிறுவன், கிள்ளான் துறைமுகத்தில் காப்பாற்றப்பட்டான்.

கொள்கலனுக்குள் , வெளிநாட்டுச் சிறுவன் ஒருவன் மிகவும் பலவீனமான நிலையில் கண்டு பிடிக்கப்பட்டிருப்பதாக , துறைமுக பணியாளரிடமிருந்து புகார் கிடைத்ததாக, தென் கிள்ளான் மாவட்ட போலீஸ் தலைவர் Cha Hoong Fong தெரிவித்தார்.

சம்பந்தப்பட்ட கொள்கலனை ஏற்றியிருந்த கப்பல் கடந்த ஜனவரி 12 –ஆம் தேதி வங்காளதேசத்தில் இருந்து புறப்பட்டு , ஐந்து தினங்கள் கழித்து கிள்ளான் துறைமுகம் வந்தடைந்தது.

இதனிடையே, காப்பாற்றப்பட்ட அந்த சிறுவன், கிள்ளான் Tengku Ampuan Rahimah மருத்துவமனையில் சேர்க்கப்பட்டதாவும், அவனது உடல் நிலை தற்போது சீராக இருப்பதாகவும் அவர் தெரிவித்தார்.

 Tags
boys

containers

found

home

sent


மோட்டார் சைக்கிள் தடத்தை பயன்படுத்திய காரோட்டி ; காணொளியை பதிவுச் செய்த நபரை போலீஸ் தேடுகிறது

தலைநகர், கூட்டரசு நெடுஞ்சாலையிலுள்ள, மோட்டார் சைக்கிள் தடத்தில், கார் ஒன்று பயணிக்கும் காணொளியை பதிவுச் செய்த நபரை போலீஸ் அடையாளம் கண்டு வருகிறது.

நேற்று முகநூலில் வைரலானதை தொடர்ந்து, அந்த 58 வினாடி காணொளியை, பெட்டாலிங் ஜெயா மாவட்ட போக்குவரத்து விசாரணை அமலாக்க பிரிவு போலீசார் அடையாளம் கண்டனர்.

அந்த காணொளியின் அடிப்படையில், கடந்த திங்கட்கிழமை பிற்பகல் மணி 1.50 வாக்கில் அச்சம்பவம் நிகழ்ந்திருக்கலாம் என நம்பப்படுவதாக, பெட்டாலிங் ஜெயா போலீஸ் தலைவர் அசிஸ்டன் கமிஸ்னர் முஹமட் பாக்ரூடின் அப்துல் ஹமிட் தெரிவித்தார்.

எனினும், அதனால், விபத்து எதுவும் ஏற்படவில்லை என்பது கண்காணிப்பின் வழி உறுதிச் செய்யப்பட்டுள்ளதாகவும் அவர் சொன்னார்.

எனினும், அச்சம்பவம் தொடர்பில், 1987-ஆம் ஆண்டு சாலை போக்குவரத்து சட்டத்தின் கீழ் விசாரணை மேற்கொள்ளப்பட்டுள்ளது.

அதனால், சம்பந்தப்பட்ட காணொளியை பதிவுச் செய்த நபர், முன் வந்து 014-2536820 என்ற எண்ணில், போக்குவரத்து விசாரணை அதிகாரி இன்ஸ்பெக்டர் நாவலன் ரவீந்திரனை தொடர்புக் கொண்டு தகவலை வழங்குமாறு பாக்ரூடின் கேட்டுக் கொண்டார்.

 Tags
of a car using

of the incident

police trace

the motorcycle lane

the video recorder


இரயில், பேருந்து சேவைகளை மேம்படுத்த, Prasarana 280 கோடி ஒதுக்கீடு

பேருந்து, இரயில் சேவைகளை மேம்படுத்த Prasarana நிறுவனம் 280 கோடி ரிங்கிட்டை செலவிடவுள்ளது.

குறிப்பாக, இரயில் உபரிப் பாகங்களை மாற்றவும், பேருந்து சேவைகளை அதிகரிக்கவும் அந்த நிதி ஒதுக்கீடு பயன்படுத்தப்படவுள்ளது.

மாநகர் மக்களிடையே, பொது போக்குவரத்து சேவைக்கான தேவை அதிகரித்துள்ளதை அடுத்து, Prasarana நிறுவனத்தின் கீழுள்ள அனைத்து பொது போக்குவரத்து சேவைகளையும் தரம் உயர்த்தும் நிதியமைச்சின் கோரிக்கைக்கு ஏற்பட அந்த ஒதுக்கீடு வழங்கப்பட்டுள்ளதாக, Prasarana குழுமத்தின் தலைவரும், தலைமை செயல்முறை அதிகாரியுமான முஹமட் அசாருடின் மாட் ஷா தெரிவித்தார்.

கோவிட்-19 பெருந் தொற்று, ஒட்டு மொத்த விநியோக சங்கிலியை பாதிக்கச் செய்துள்ளது. அதற்கு Prasarana விதிவிலக்கு அல்ல.

அதனால், உபரிப் பாகங்கள் விநியோகிப்பில் ஏற்பட்டுள்ள தாமதம் இவ்வாண்டு மே மாதத்திற்குள் சரிசெய்யப்பட்டவுடன், இரயில் சேவைகள் தரம் உயர்த்தப்படுமென முஹமட் அசாருடின் தெரிவித்தார்.

 Tags
bus

improve

prasarana

RM2.8bil

says CEO

Services

spend

train


AR  ரஹ்மான் இசை நிகழ்வில்  சித்தி நுர்ஹலிசா தமிழ் பாடல் பாடுவார்.

கோலாலம்பூர், ஜன 27 – புக்கிட் ஜாலில் தேசிய விளையாட்டரங்கில் நாளை நடைபெறவிருக்கும் AR Rahman – secret of succes – Live in Malaysia 2023 கலை நிகழ்ச்சியில் நாட்டின் பிரபல பாடகியான சித்தி நுர்ஹலிசா தமிழ்ப் பாடலை பாடவிருக்கிறார். A.R ரஹ்மான் இசையில் உருவான தமிழ் பாடலை பாடவிருப்பதாகவும் இதற்காக தீவிர பயிற்சியில் ஈடுபட்டு வருவதாவும் அவர் கூறினார். முதல் முறையாக இசைப் புயல்

ரஹ்மானுடன் இசை நிகழ்ச்சியில் பங்கேற்பதால் தாம் சிறந்த முறையில் பாடி அசத்த வேண்டும் என்ற இலக்கோடு இருப்பதாக சித்தி தெரிவித்தார். எனது கணவரின் நெருங்கிய நண்பர் இதற்காக எனக்கு உதவி வருகிறார். முதல் நாள் பாடலின் உச்சரிப்புகளை கற்றுத் தந்தார். பாடல் வரிகளை மனப்பாடம் செய்வதற்கு இரண்டு முன்று நாட்களை எடுத்துக்கொண்டதாகவும் சித்தி தெரிவித்தார்.

 Tags
AR Rahman's concert

sings a Tamil song in

Siti Nurhaliza


காதலை  பெண்  நிராகரித்ததால்  கை தொலைபேசி கடைக்கு தீவைத்த ஆடவன்

தெலுக் இந்தான், ஏப் 18 – தனது காதல் மறுக்கப்பட்டதால் ஆத்திரமடைந்த ஆடவர் ஒருவர் குடிபோதையில் கை தொலைபேசி விற்பனை செய்யும் கடைக்கு தீயூட்டியுள்ளார். LangKap, Jalan Besar ரில் நிகழ்ந்த அந்த சம்பவத்தில் சம்பந்தப்பட்ட கை தொலைபேசி கடை 100,000 ரிங்கிட் இழப்புக்கு உள்ளானதாக Hilir Perak மாவட்ட போலீஸ் தலைவர் துணை கமிஷனர் அகமட் அட்னான் தெரிவித்தார். அந்த கை தொலைபேசி கடையில் வேலை செய்து வந்த பெண் ஏற்கனவே திருமணமாகி மூன்று பிள்ளைகளுக்கு தாயாக இருப்பதால் அந்த ஆடவரின் கோரிக்கையை நிராகரித்துள்ளார். அதற்கு முன்னதாக பிற்பகல் 2.30 மணிக்கு அந்த கைதொலைபேசி கடைக்கு வந்த 54 வயது ஆடவர் அப்பெண்ணை காயப்படுத்தியதோடு ஆபாச வார்த்தையில் திட்டியுள்ளார்.

அந்த கடைக்கு தீவைக்கப்போவதாகவும் அந்த நபர் மிரட்டியைபின் அங்கிருந்து வெளியேறியுள்ளார். இதனால் அச்சத்திற்குள்ளான அந்த பெண் Lanngkap போலீஸ் நிலையத்தில் புகார் செய்யச் சென்றுள்ளார். அந்த சமயத்தில் அந்த பெண்ணின் சகோதரருக்கு சொந்தமான அந்த கைதொலைபேசி கடைக்கு வந்த அந்த நபர் பெட்ரோல் ஊற்றி அக்கடைக்கு தீயூட்டியுள்ளார் . அந்த சம்பவத்தின்போது அந்த நபரும் முகம், கைகள் மற்றும் கால்களில் தீக்காயத்திற்கு உள்ளானதாக Ahmad Adnan தெரிவித்தார்.

 Tags
allegedly

love

man

on fire

over unrequited

sets phone

shop


ப்ரோகா மலையில் கால் சுளுக்கிய பெண் ; தீயணைப்பு வீரர்களின் உதவியோடு கீழே கொண்டு வரப்பட்டார்

காஜாங், ஆகஸ்ட்டு 24 – புக்கிட் ப்ரோகா மலையிலிருந்து கீழே இறங்கும் போது, வழுக்கி விழுந்ததால், பெண் ஒருவர் கணுக்காலில் காயமடைந்தார்.

அதனால், வலது காலில் ஏற்பட்ட சுளுக்கு காரணமாக நடக்க முடியாமல் தவித்த அந்த 30 வயது உள்நாட்டு பெண்ணை, சம்பவ இடத்திற்கு விரைந்த தீயணைப்பு மீட்புப் படை வீரர்கள், பாதுகாப்பாக மீட்டு கீழே கொண்டு வந்தனர்.

அச்சம்பவம் தொடர்பில், நேற்று காலை மணி 10.53 வாக்கில் அவசர அழைப்பு கிடைத்ததாக, சிலாங்கூர் மாநில தீயணைப்பு மீட்புப் படையின் நடவடிக்கை பிரிவு துணை இயக்குனர் அஹ்மட் முக்லீஸ் முக்தார் தெரிவித்தார்.

சம்பந்தப்பட்ட பெண் “ஸ்ட்ரெச்சரைப்” பயன்படுத்தி கீழே கொண்டு வரப்பட்ட வேளை ; சிகிச்சைக்காக பின்னர் அவர் மருத்துவ பணியாளர்களிடம் ஒப்படைக்கப்பட்டார்.

 Tags
Bomba bawa

di Bukit Broga

turun wanita terseliuh


டாக்டர்  மகாதீரின்  மலாய்க்காரர்களுக்கான  பிரகடனத்தில்  ஹடி அவாங்  பாஸ் தலைவர்கள்  கையெழுத்து

கோலாலம்பூர், மே 3 – டாக்டர் மகாதீர் ஏற்பாட்டிலான மலாய்க்காரர்களுக்கான பிரகடனத்தில் பாஸ் தலைவர் Abdul Hadi Awang மற்றும் அக்கட்சியைச் சேர்ந்த பல்வேறு தலைவர்கள் கையெழுத்திட்டுள்ளனர். சமூகத்தை பாதுகாப்பதற்காக மலாய்க்காரர்கள் ஒன்றுபட வேண்டும் என்ற பிரகடனத்தில் முன்னாள் பிரதமர் மகாதீருக்கு ஆதரவு வழங்கும் ஆவணத்தில் ஹடி அவாங் கையெழுத்திடும் புகைப்படத்தை மகாதீரின் உதவியாளர் Abu Bakar Yahya முகநூலில் பதிவேற்றம் செய்துள்ளார். மகாதீர் முன்னியிலையில் அந்த பிரகடனத்தில் கையெழுத்திட்ட பாஸ் கட்சியின் சில உயர்மட்ட தலைவர்களும் தங்களது ஆதரவை தெரிவித்ததாக Abu Bakar Yahya தெரிவித்திருக்கிறார்.

 Tags
Hadi

Pas leaders

proclamation

sign DR M's Malays


பெட்ரோல்    நிரப்பப்பட்ட    கொள்கலன்   கைவிடப்பட்ட   நிலையில்   கண்டுப்பிடிப்பு

கோத்தாபாரு, ஜூலை 5- சபாவில் , Semporna கிழக்குக் கரையில் ஆற்றங்கரை பகுதியில் கடத்தலில் சம்பந்தப்பட்ட எண்ணெய் கொள்கலன் கப்பல் ஒன்று 80,000 டன் லிட்டர் உதவித் தொகை பெட்ரோலுடன் கைவிடப்பட்ட நிலையில் கண்டுப் பிடிக்கப்பட்டது. அந்த கப்பல் மற்றும் அதிலிருந்த சரக்கின் மதிப்பு ஐந்து லட்சம் ரிங்கிட்டாகும் என மதிப்பிடப்பட்டுள்ளது. திங்கட்கிழமையன்று கடத்தல் நடவடிக்கைகள் குறித்து பொதுமக்களிடமிருந்து தகவல் கிடைத்ததை தொடர்ந்து Sungai Pegagau வில் அந்த கொள்கலன் டேங்கர் காணப்பட்டதை Semporna கடல் ரோந்து பிரிவு குழுவினர் கண்டுப் பிடித்தனர். மறுநாள் காலை ஆறு மணியளவில் கடல் பிரிவு போலீசார் அங்கு காத்திருந்தபோதிலும் அக்கப்பல் கைவிடப்பட்ட இடத்திற்கு எவரும் வரவில்லையென கடல் போலீஸ் Commandar துணை கமிஷனர் Ahmad Ariffin தெரிவித்தார். அந்த கப்பலில் இருந்த பெட்ரோல் எண்ணெயையும் அக்கப்பலும் பறிமுதல் செய்யப்பட்டதாக அவர் கூறினார்.

 Tags
found abandoned

Tanker laden

with petrol


உலகின் விலை உயர்ந்த வாகன பதிவு எண் ; துபாயில் ஆறு கோடியே 61 லட்சத்து 60 ஆயிரம் ரிங்கிட்டிற்கு விற்கப்பட்டது

ஐக்கிய அரபு சிற்றரசு துபாயில், P7 எனும் அரிய வாகன பதிவு எண்ணை, மிக அதிக விலை கொடுத்து வாங்கி, நபர் ஒருவர் உலக சாதனை படைத்துள்ளார்.

கடந்த சனிக்கிழமை நடைபெற்ற ஏலத்தின் போது, அந்த வாகன பதிவு எண்ணை அடையாளம் தெரியாத அந்த நபர், ஒரு கோடியே 50 லட்சம் அமெரிக்க டாலர் அல்லது ஆறு கோடியே 61 லட்சத்து 60 ஆயிரம் ரிங்கிட்டிற்கு ஏலத்தில் எடுத்தாக கூறப்படுகிறது.

அதன் வாயிலாக, 2008-ஆம் ஆண்டு, துபாயில் மிக அதிக விலையில் ஏலத்தில் எடுக்கப்பட்ட 1 வாகன பதிவு எண் செய்த சாதனையை தற்போது P7 வாகன பதிவு எண் முறியடித்துள்ளது.

 Tags
61.60 thousand Ringgit

in Dubai for

Six Crore sold

Vehicle Registration Number

World's Most Expensive


மக்களுக்கு  நன்மையளிக்கும்  5 அம்சங்களுக்கு  முன்னுரிமை  -ஒற்றுமை அரசாங்க மாநாட்டில்   உறுதி

கோலாலம்பூர், மே 15 – புத்ரா உலக வர்த்தக மையத்தில் நடைபெற்ற மாநாட்டில் கலந்துகொண்ட ஒற்றுமை அரசாங்கத்தை சேர்ந்த அரசியல் கட்சிகள் மக்களுக்கு நன்மையளிக்கும் ஐந்து முக்கிய அம்சங்களுக்கு முன்னுரிமை அளிப்பதற்கு வாக்குறுதி அளித்துள்ளன. பொது நிர்வாகத்திற்கான வெளிப்படைத் தன்மை, அரசாங்கம் தொடர்பாக தகவல்களின் கசிவை தடுப்பது, அரசாங்கத்தின் மேம்பாட்டுத் திட்டங்கள் மக்களுக்கு முழுமையாக நன்மை அடைவதற்கு பங்காற்றப் போவதாக அந்த அரசியல் கட்சிகள் உறுதியளித்துள்ளன. கல்வி மற்றும் சுகாதார சேவைகள் சுமையில்லாமல் மக்களுக்கு கிடைப்பதற்கும் அவர்களது வாழ்க்கைத் தரத்தை மேம்படுத்துவதற்கு பல்வேறு துறைகளில் வேலை வாய்ப்புக்களை அதிகரிப்பது மற்றும் முதலீட்டாளர்களின் நம்பிக்கையை பெறுவதற்கு பொருளாதார வளர்சியை துரிதப்படுத்துவற்கும் அரசியல் கட்சிகள் உறுதியளித்துள்ளனர். மக்களின் நான்கு முக்கிய கூறுகளான உணவு, சிறந்த கல்வி, வேலை மற்றும் வீடமைப்பு விவகாரங்களுக்கு அரசாங்கம் கவனம் செலுத்த வேண்டும் என இதற்கு முன் தித்திவங்சா நாடாளுமன்ற உறுப்பினரும் அம்னோ உதவித் தலைவருமான Johari Abdul Ghani அம்மாநாட்டில் தெரிவித்திருந்தார்.

 Tags
5 Point pledge

for people's benefit

on better govt


வெப்பமான வானிலை ; KLCC நீரூற்றில் குளித்த மலேசிய பெண் வைரல்

வெப்பம் அதிகரித்து வருவதால், அதனை தணிக்கும் நடவடிக்கை எதுவாக இருந்தாலும், அதனை உடனடியாக செய்து பார்ப்பதில் மக்கள் அதிக ஆர்வம் காட்டி வருகின்றனர்.

அந்த வகையில், வெப்பத்தை தணிக்க, மாறுபட்ட, தனித்துவமான முறையை கையில் எடுத்த நம் நாட்டு பெண் ஒருவர் வைரலாகியுள்ளார்.

மக்கள் கூட்ட நெரிசல் அதிகம் காணப்படும், KLCC அருகிலுள்ள, Fountain நீரூற்றில், பெண் ஒருவர் மூழ்கி நீராடும் காணொளி, இணையவாசிகளின் அதீத வரவேற்பை பெற்றுள்ளது.

கால்களையும், கைகளையும் நீட்டி நீச்சல் அடிக்கும் அப்பெண், அழகிய கடற்கன்னி போல காட்சியளிப்பதாக, சிலர் கருத்துகளை பதிவிட்டுள்ளனர்.

அந்த காணொளியை, 41 ஆயிரம் பேர் நேரலையாக கண்டு களித்துக் கொண்டிருந்த சமயத்தில், அங்கு வந்த பாதுகாவலர்கள், நீருற்றிலிருந்து அப்பெண்ணை வெளியேறுமாறு உத்தரவிட்டதை அடுத்து, காணொளி பதிவு முடிவுக்கு கொண் வரப்பட்டது.

அனுமதி இன்றி நீரூற்றில் குளித்த அப்பெண்ணுக்கு எதிராக நடவடிக்கை எடுக்கப்பட்டதா? இல்லையா என்ற விவரம் எதுவும் வெளியிடப்படவில்லை.

 Tags
a cool dip

for taking

fountain

Goes Viral

hot weather

in KLCC

things: Woman


நிரந்தரமாக ஹொங் காங்கில் காட்சிக்கு வைக்கப்படும் லீ சொங் வெயின் மெழுகுச் சிலை

கோலாலம்பூர், மார்ச் 4 – மலேசிய பூப்பந்து சகாப்தம் டத்தோ லீ சொங் வெய்-யின் மெழுகுசிலை, நிரந்தரமாக ஹொங் கோங்- கிலுள்ள Madame Tussauds அருங்காட்சியகத்தில் நிரந்தரமாக காட்சிக்கு வைக்கப்படும்.

கடந்தாண்டு அக்டோபரில் முழுமைப் பெற்ற அந்த மெழுகுச் சிலை, இதுவரை சிங்கப்பூரில் உள்ள Madame Tussauds -சில் வைக்கப்பட்டிருந்தது.

நிரந்தரமாக ஹங்காங்கில் வைக்கப்படுவதற்கு முன்பாக, லீ சொங் வெய்- யின் மெழுகுச் சிலை மலேசியாவிற்கு கொண்டு வரப்பட்டது.

தமது அந்த மெழுகுச் சிலையை அறிமுகம் செய்து வைத்த , லீ சொங் வெய், தமது 19 ஆண்டுகால பயணத்தில் பல சாதனைகளைப் படைக்க உறுதுணையாக இருந்த BAM -மலேசிய பூப்பந்து சங்கத்துக்கு நன்றி தெரிவித்துக் கொண்டார்.

தற்போதைய தமது இந்த உயர்ந்த நிலைக்கு BAM -மே காரணமென அவர் குறிப்பிட்டார்.

 Tags
madame Tussauds Hong Kong

of Chong Wei

to be exhibited at

Wax Figure


ஆசிய விளையாட்டு காற்பந்து போட்டி  தொடக்க ஆட்டடத்தில்  சீனாவிடம்  இந்தியா  அதிர்ச்சித்  தோல்வி

பெய்ஜிங், செப் 20 – ஆசிய விளையாட்டுப் போட்டியில் இம்மாதம் 23 ஆம் தேதி சீனாவின் ஹாங்சாவ் நகரில் அதிகாரப்பூர்வமாக தொடங்குவதற்கு முன்னதாக காற்பந்து போட்டிக்கான முன்னோடிச் சுற்று ஆட்டங்களும், கிரிக்கெட், வாலிபால், பீச் வாலிபால் உள்ளிட்ட சில போட்டிகள் தொடங்கிவிட்டன. நேற்று நடைபெற்ற காற்பந்து போட்டியில் சீனா 5 -1 என்ற கோல் கண்கில் இந்தியாவை வீழ்த்தியது. முற்பகுதி ஆட்டத்தில் இரண்டு அணிகளும் 1-1 என்ற கோல் கண்கில் இருந்தன. பிற்பகுதி ஆட்டத்தில் தற்காப்பு அரண் பகுதியில் இந்தியா தொடர்ந்து பல தவறுகளை செய்ததால் சீனா அடுத்தடுத்து நான்கு கோல்களை அடித்து இந்த ஆட்டத்தில் மிகவும் எளிதாக வெற்றி பெற்றது.

இதனிடையே இன்று காலையில் நடைபெற்ற மற்றொரு ஆட்டத்தில் வட கொரியா 2-0 என்ற கோல் கணக்கில் தைவான் அணியை வீழ்த்தியது.

 Tags
2023 Asian Games

football

India Lose To China 5-1


ஜெலப்பாங்  மகா மாரியம்மன் ஆலய  கும்பாபிஷேக விழா  பக்தர்கள் திரளாக  பங்கேற்பு

ஈப்போ, பிப் 12 – பேரா, ஜெலப்பாங் , கம்போங் டத்தோ அமாட் சையிட் , தம்பாஹான் டுவா எனும் இடத்தில் எழுந்தருளியுள்ள அருள்மிகு மகா மாரியம்மன் ஆலயத்தின் மகா கும்பாபிஷேக விழா இன்று காலையில் மிகவும் கோலாகலமாக நடைபெற்றது. ஜெலாபாங் மட்டுமின்றி சுற்று வட்டார மக்களும் பெரும் திரளாக இந்த நிகழ்வில் கலந்துகொண்டு சிறப்பித்தனர். சுமார் ஒன்பது லட்சம் வெள்ளிக்கு மேலாக நிர்மாணிக்கப்ட்ட இந்த ஆலயத்தின் ஆகம முறைப்படி அனைத்து பூஜைகளுடன் சரியாக காலை மணி 9,25 க்கு முறைப்படி கும்பாபிஷேகம் நடைபெற்றதாக ஆலயத் தலைவர் வ.சோமசேகரன் தெரிவித்தார்.

45 ஆண்டு காலம் பழமை வாய்ந்த இந்த ஆலயத்தை புதுப்பித்து கட்டுவதற்கு கடந்த 9 ஆண்டுகளுக்கு முன் மேற்கொள்ளப்பட்ட முயற்சிக்கு இப்போது நல்ல பலன் கிடைத்துள்ளதோடு , கும்பாபிஷேகம் வெற்றிகரமாக நடைபெற்ற அனைத்து உதவிகள் மற்றும் ஒத்துழைப்பு வழங்கிய நல்ல உள்ளங்கள் அனைவருக்கும் ஆலய நிர்வாகம் நன்றி கூறிக்கொள்வதாக சோமசேகரன் தெரிவித்தார்.

 Tags
Dato Ahmad Shayid

Jelapang Kampung

temple


கஞ்சாவை சாப்பிட்ட எலிகள்.. விடுதலையான கைதிகள்

இந்தியா ஜூலை 5 – சென்னையில் 11 கிலோ கடத்தல் கஞ்சாவை எலிகள் சாப்பிட்டு விட்டதாக காவல்துறை விளக்கம் அளித்ததைத் தொடர்ந்து , அவ்வழக்கில் கைதான இருவரை நீதிமன்றம் விடுவித்திருக்கிறது.

22 கிலோ கஞ்சாவை கடத்தியதாக இருவர் கைது செய்யப்பட்ட வழக்கு, சென்னை சிறப்பு நீதிமன்றத்தில் விசாரணைக்கு வந்தது.

அப்போது பறிமுதல் செய்த 11 கிலோ கஞ்சாவை எலிகள் சாப்பிட்டு விட்டதாக விளக்கம் அளித்த போலீசார், மீதி 11 கிலோ கஞ்சாவை மட்டும் நீதிபதி முன் சமர்பித்தனர்.

இதனால் போதுமான ஆதாரங்கள் இல்லை எனக் கூறி அவ்விருவருக்கும் நீதிபதி விடுதலை அளித்தார்.

ஏற்கனவே இதேபோன்று கோயம்பேடு போலீசார், பறிமுதல் செய்த 30 கிலோ கஞ்சாவில் 11 கிலோ கஞ்சாவை எலிகள் சாப்பிட்டு விட்டதாக நீதிமன்றத்தில் விளக்கம் அளித்தது குறிப்பிடத்தக்கது.

 Tags
2 charged

for ganja possession

freed after cops say

rats ate evidence


வேற்று கிரகவாசி ஆவதே என் லட்சியம்; விரலை அறுத்து நாக்கை இராண்டாக்கிக் கொண்ட ஆடவர் பிரேசிலியா

ஜூலை 20 – என்ன செய்தாலும் பரவாயில்லை, தான் ஒரு வேற்று கிரகவாசி போல தோற்றமளிக்க வேண்டும் என்பதையே லட்சியமாக கொண்டுள்ளார் பிரேசிலியாவைச் சேர்ந்த மார்சேலோ (Marcelo )எனும் ஆடவர் ஒருவர்.

அதற்காக, தனது கைகளில் உள்ள ஒரு விரலை அறுவை சிகிச்சையின் மூலம் வெட்டி எடுத்தது, உலோகத்தால் செய்யப்பட்ட கூர்மையான பற்களை பொறுத்திக் கொண்டது, நாக்கை பாம்பு நாக்குப் போல இரண்டாக பிளந்துக் கொண்டது, உடம்பு முழுவது பச்சைக் குத்திக் கொண்டது போன்ற பல விநோதனமான செயல்களைச் செய்துள்ளார் 40 வயதாகும் அந்த ஆடவர்.

அதற்காக இதுவரை கிட்டதட்ட £29,000 புவுண்ட்ஸ் அதாவது ஒரு லட்சத்து 73 ஆயிரத்து 800 ரிங்கிட் வரை செலவு செய்துள்ளார் அவர்.

இருப்பினும் இதுவரை செய்தது போதாது என்றும் இன்னும் தனது உடலில் பல மாற்றங்களை செய்ய தனக்கு திட்டம் இருப்பதாகவும் கூறியிருக்கின்றார் அவர்.

தற்போது அவரது உடலில் 1500 முறை பச்சை குத்தியுள்ளார் அவர். தனக்கு இந்த யோசனைகள் எல்லாம் வேற்று கிரகவாசி சம்பந்தப்பட்ட ஆவணப்படங்கள் மூலம் கிடைத்ததாகவும் கூறியிருக்கின்றார்.

தன்னைப் போல யாரும் இதுவரை இப்படி உருவத்தை மாற்றி அமைத்துக் கொள்ளவில்லை என்பது ஒரு பெருமை எனவும் கருதுகிறார் அவர்.

 Tags
'makhluk asing'

Asalkan jadi


TBS பேருந்து முனையத்தில் 36 கள்ளக் குடியேறிகள் கைது

பெட்டாலிங் ஜெயா; செப் 4 – கடந்த ஆகஸ்டு 30ஆம் திகதி மேற்கொள்ளப்பட்ட சோதனையில் TBS பேருந்து முனையத்தில் வந்திறங்கிய 36 கள்ளக் குடியேறிகள் கைது செய்யப்பட்டனர்.

கோத்தா பாருவிலிருந்து வந்த 3 பேருந்துகளில் மேற்கொள்ளப்பட்ட சோதனையில் அவர்கள் அனைவரும் கைதாகினர். கைதானவர்களில் 32 ஆண்களும் 4 பெண்களும் அடங்குவர். அவர்களில் வங்காளதேசத்திலிருந்து 20 பேரும் மியான்மாரிலிருந்து 16 பேரும் இருந்ததாக குடிநுழைவுத் துறையின் இயக்குனர் டத்தோ ருஸ்லின் ஜூசோ தெரிவித்துள்ளார்.

சரியான பயணக் கடப்பிதழ் இல்லாமல் சிலரும், இன்னும் சிலர் நாட்டிற்குள் நுழைய தடை விதிக்கப்பட்டவர்களும் அவர்களில் இருந்தனர்.

ஒவ்வொருவரும் தலா 10,000 ரிங்கிட் பணம் செலுத்தி நாட்டிற்குள் கள்ளத்தனமாக நுழைந்துள்ளனர்.

இப்படி கள்ளத்தனமாக வரும் அவர்கள் பொது போக்குவரத்து சேவை மூலம் பினாங்கு, கோலாலம்பூர் ஆகிய இடங்களுக்கு வேலை செய்ய அனுப்பி வைக்கப்படுகின்றனர்.

மேல் விசாரணைக்காக, அவர்கள் அனைவரும் செமிஞ்சேயில் (Semenyih) உள்ள கள்ளக் குடியேறிகளின் தடுப்பு முகாமில் தடுத்து வைக்கப்பட்டுள்ளதாக அவர் தெரிவித்துள்ளார்.

 Tags
at Terminal Bas Bersepadu

Immigration detains 36 undocumented foreigners


நான்கு நாட்கள் டோல் கட்டணம் இலவசம் ; நோன்பு பெருநாளை முன்னிட்டு பிரதமரின் சிறப்பு அன்பளிப்பு

நோன்பு பெருநாளை முன்னிட்டு, நான்கு நாட்களுக்கு டோல் கட்டணம் செலுத்துவதிலிருந்து விலக்களிக்க அரசாங்கம் இணக்கம் தெரிவித்துள்ளது.

நாளை 19-ஆம் தேதி தொடங்கி வரும் வெள்ளிக்கிழமை 21-ஆம் தேதி வரை, நெடுஞ்சாலைகளை பயன்படுத்தும் வாகனமோட்டிகள் டோல் கட்டணம் செலுத்த தேவையில்லை.

அதே போல, ஹரி ராயாவிற்கு பின்னர், இம்மாதம் 24-ஆம் தேதி திங்கட்கிழமையும், வாகனமோட்டிகளுக்கு டோல் கட்டண விலக்கு அளிக்கப்படும்.

நாட்டிலுள்ள 33 நெஞ்சாலைகளை பயன்படுத்தும் அனைத்து ரக வாகனங்களும் அந்த சலுகையை பெறலாம்.

பெருநாளை முன்னிட்டு சொந்த ஊர்களுக்கு திரும்பும் மக்களின் சுமையை குறைக்கும் வகையில் அந்த விலக்கு அளிக்கப்படுவதாக, பிரதமர் துறை அலுவலகத்தில் நடைபெற்ற சிறப்பு செய்தியாளர் சந்திப்பின் போது பிரதமர் டத்தோ ஸ்ரீ அன்வார் இப்ராஹிம் தெரிவித்தார்.

 Tags
for four days

Free Rahmah

in conjunction

PM announces

toll

with Aidilfitri


12 வயது சிறுமி மானபங்கம்; இரு ஆடவர்கள் கைது

ஹுலு சிலாங்கூர், மார்ச் 6 – 12 வயது சிறுமி மானபங்கம் செய்யப்பட்ட சம்பவம் தொடர்பில் போலிசார் 56, 74 வயதுடைய இரு ஆடவர்களைக் கைது செய்துள்ளனர்.

பாதிக்கப்பட்ட சிறுமி Surau தொழுகை இடத்திலும், Bukit Sentosa- விலுள்ள வீட்டிலும் மானபங்கம் செய்யப்பட்டதாக புகார் பெறப்பட்டதாக, ஹுலு சிலாங்கூர் மாவட்ட போலீஸ் துணைத் தலைவர் Mohd Asri Mohd Yunus தெரிவித்தார்.

இவ்வேளையில் கைதான இருவரும் மார்ச் 10 -ஆம் தேதி வரை 7 நாட்களுக்கு தடுத்து வைக்கப்பட்டிருப்பதாக அவர் கூறினார்.

 Tags
2 people

arrested

Child molestation


கம்போடிய சூதாட்ட விடுதியில் தீ; மலேசிய பெண் மரணம்

பேங்காக் , ஜன 1 – கம்போடியாவில் சூதாட்ட விடுதியில் ஏற்பட்ட தீ விபத்தில் மாண்டவர்களில் மலேசிய பெண்ணும் அடங்குவார். புதன்கிழமையன்று Poipet நகரிலுள்ள Grand Diamond city Hotel லில் உள்ள சூதாட்ட விடுதியில் நிகழ்ந்த தீ விபத்தில் 73 வயது மலேசிய பெண், அவரது தாய்லாந்து கணவர் உட்பட 26 பேர் மரணம் அடைந்தனர் என உறுதிப்படுத்தப்பட்டது. அந்த பெண்ணின் பெயர் வெளியிடப்படவில்லை. அவரும் அவரது 70 வயது கணவரும் தமது நண்பரின் திருமணத்திற்காக Poipet ட்டிற்கு சென்றதாக தெரிவிக்கப்பட்டது.

அந்த தீ விபத்து குறித்த தகவல் வெளியானவுடன் குடும்ப உறுப்பினர்கள் தம்மை தொடர்பு கொள்ள முயன்றதாக இறந்த பெண்ணின் உறவினரான எம். ரமேஷ் தெரிவித்தார். அந்த பெண்ணின் மகன் மருத்துவமனை மற்றும் அருகேயுள்ள பௌத்த ஆலயத்திற்கு சென்று தேடியதாகவும் ஆனால் அவரது பெற்றோரை கண்டறிய முடியவில்லை. அதன்பின் வெள்ளிக்கிழமையன்று ஹோட்டல் அறையில் குடும்ப உறுப்பினர்கள் தேடியபோது கரும்புகையினால் சுவாசிக்க முடியாமல் அந்த தம்பதியர் இறந்து கிடந்ததாக ரமேஷ் தெரிவித்தார்.

 Tags
cambodian casino fire

Malaysian woman

Victim


சுடிர்மான்  கிண்ண  பேட்மிண்டன்  காலிறுதி   ஆட்டத்திற்கு  மலேசியா தேர்வு

பெய்ஜிங் , மே 18 – சீனாவில் Suzhou வில் நடைபெற்றுவரும் சுடிர்மான் கிண்ண பேட்மிண்டன் போட்டியில் மலேசியா 4 -1 என்ற ஆட்டக்கணக்கில் தைவானை வீழ்த்தி நாளை நடைபெறும் காலிறுதி ஆட்டத்திற்கு தேர்வு பெற்றது. இந்த வெற்றியின் மூலம் சி பிரிவில் மலேசியா விளையாடிய மூன்று ஆட்டங்களிலும் வெற்றி பெற்று முதலிடத்தை பெற்றது. தொடக்க ஆட்டத்தில் Tang Jie – Ee Wie ஜோடி தைவானின்

Ye Hong wei – Lee CHiah Hsin இணையை 17-21. 21-19 , 21 -17 என்ற புள்ளிக் கணக்கில் வீழ்த்தி நல்லதொரு தொடக்கத்தை ஏற்படுத்தினர். அதன் பின் அடுத்தடுத்து 3 – 1 என்ற ஆட்டக்கணக்கில் மலேசியா முன்னணியில் இருந்த வேனையில் கடைசி ஆட்டத்தில் Pearly Tan – M, Thinnah ஜோடி 21 -15. 19-21. 21-15 என்ற புள்ளிக் கணக்கில் தைவானின் Hsu Ya ching – Teng Chun Hsun இணையை வீழ்த்தி நான்காவது வெற்றிப் புள்ளியை பெற்றுத் தந்தனர். இதனிடையே சி பிரிவில் இரண்டாவது இடத்தைப் பெற்றதன் மூலம் இந்தியக் குழுவும் காலிறுதியாட்டத்திற்கு தகுதி பெற்றது.

 Tags
beat

Cup

in Sudirman

malaysia

taiwan


தேசிய  தொழில் திறன் மாநாடு  விரைவில் நடைபெறும்

புத்ரா ஜெயா அக் 3-தேசிய தொழில்திறன் பயிற்சி கல்லூரிகளின் அமைப்புக்களின் ஏற்பாட்டில் தேசிய தொழில்திறன் மாநாடு விரைவில் நடைபெறும் என்று மனிதவள அமைச்சர் வி. சிவகுமார் தெரிவித்தார்.

மலேசிய இந்தியர் தொழில் திறன் பயிற்சி சம்மேளனத்தின் தலைவர்

டத்தோ மூர்த்தி தலைமையிலான செயற்குழு உறுப்பினர்கள் சிவகுமாரை அவரது அலுவலகத்தில் சந்தித்து பேச்சு நடத்தினர்.

இந்த சந்திப்பில் தேசிய தொழில் திறன் மாநாட்டிற்கான விபரங்கள் கலந்தாலோசிக்கப்பட்டதோடு, தனியார் தொழில்திறன் கல்லூரிகள் எதிநோக்கும் சிக்கல்கள் விரைவில் களையப்படும் என சிவகுமார் நம்பிக்கை தெரிவித்தார் . தொழில்கல்வி கடனுதவிகள் மாணவர்களுக்கு பயன்பெறும் வகையில் அமையும் என்றும் அவர் தெரிவித்தார். தொழில்கல்விக்கான பயிற்றுனர் பற்றாக்குறையும் தமது பார்வைக்கு கொண்டுவரப்பட்டதால் அதற்கு தீர்வு காண்பதற்கான நடவடிக்கையும் எடுக்கப்படும் என சிவக்குமார் தெரிவித்தார்.

 Tags
National Professionalism Conference


இவ்வாண்டின்  முதல்  3 மாதங்களில்  வர்த்தக குற்றங்கள் சம்பந்தப்பட்ட  9.74 மில்லின் ரிங்கிட் இழப்பு

குவந்தான், ஏப் 3 – இவ்வாண்டின் முதல் மூன்று மாதங்களில் பகாங்கில் வர்த்தக குற்றங்கள் சம்பந்தப்பட்ட 9.74 மில்லியன் ரிங்கிட் இழப்பு ஏற்பட்டுள்ளதாக அந்மாநில போலீஸ் தலைவர் டத்தோஸ்ரீ Ramli Mohamad Yusof தெரிவித்துள்ளார். இவற்றில் பெரும்பகுதி அதாவது 69 லட்சம் ரிங்கிட் இணைய மோசடி சம்பந்தப்பட்டதாகும் என அவர் கூறினார். மின் வர்த்தகம் மற்றும் வேலை வாய்ப்பு தொடர்பான மோசடிகளும் இதில் அடங்கும் என Ramli கூறினார்.

இந்த மூன்று மாதங்களில் 564 விசாரணைகள் மேற்கொள்ளப்பட்டதோடு அவற்றில் 260 விவகாரங்களுக்கு தீர்வு காணப்பட்டதாகவும் அவர் தெரிவித்தார். இந்த மோசடியில் பாதிக்கப்பட்டவர்களில் அதிகமானோர் தனியார் துறையைச் சேர்ந்த 17 மற்றும் 40 வயதுக்குட்பட்ட ஆண்களாவர் என இன்று Pahang போலீஸ் தலைமையகத்தில் நடைபெற்ற செய்தியாளர் கூட்டத்தில் பேசியபோது Ramli விவரித்தார்.

 Tags
Commercial crime

due to

in Pahang

Loss

RM 974 Million


வயலில் 100 குரங்குகள் மடிந்து கிடந்த சம்பவம்; விஷம் வைக்கப்பட்டதா?

புதுடெல்லி, அக்டோபர் 10 – இந்தியா, தெலுங்கனா மாநிலம், சித்திபேட் மாவட்டத்திலுள்ள, கிராமத்தின் புறநகர் பகுதியில், சுமார் 100 குரங்குகள் மடிந்து கிடக்க காணப்பட்டன.

தங்கள் நெல் வயல்களுக்கு அருகில் இறந்து கிடந்த குரங்குகளைக் கண்ட விவசாயிகள் சிலர், அச்சம்பவம் தொடர்பில் உடனடியாக அதிகாரிகளுக்குத் தகவல் வழங்கியதாக கூறப்படுகிறது.

அந்த குரங்குகள் மடிந்ததற்கான காரணத்தை கண்டறிய, அவற்றின் சடல மாதிரிகள் சேகரிக்கப்பட்டுள்ளதாக அதிகாரிகள் தெரிவித்தனர்.

அந்த மாதிரிகள், மேல் நடவடிக்கைக்காக ஹைதராபாத்திலுள்ள, தடயவியல் ஆய்வகத்திற்கு அனுப்பி வைக்கப்பட்டுள்ளன.

வேறு இடத்தில் விஷம் வைக்கப்பட்டு கொல்லப்பட்ட அந்த குரங்குகள், பின்னர் நெல் வயலுக்கு அருகில் வீசப்பட்டிருக்கலாம் என சந்தேகிக்கப்படுகிறது.

 Tags
100 bangkai monyet

diracun

disyaki

sawah


சிலாங்கூர்  சட்டமன்ற  தேர்தலில் பெர்சத்து  31 தொகுதிகளில் போட்டி

ஷா அலாம்,ஜூலை 27 – சிலாங்கூர் சட்டமன்ற தேர்தலில் பெரிக்காத்தான் நேசனல் கூட்டணி அனைத்து 56 தொகுதிகளிலும் போட்டியிடுகிறது. அந்த கூட்டணியைச் சேர்ந்த பெர்சத்து 31 தொகுதிகளிலும் , பாஸ் 17 இடங்களிலும் கெராக்கான் எட்டு தொகுதிகளிலும் போட்டியிடுகிறது. நேற்றிரவு பெட்டாலிங் ஜெயா தாமான் மேடானில் பெரிக்காத்தான் நேசனலின் சார்பில் போட்டியிடும் வேட்பாளர்களின் பெயர்களை அக்கூட்டணியின் தலைவர் டான்ஸ்ரீ முஹிடின் யாசின் தெரிவித்தார். பெரிக்காத்தான் நேசனலின் மிகப் பெரிய உறுப்பு கட்சியான பெர்சத்து சார்பில் உலுகிள்ளான் சட்டமன்ற தொகுதியில் அஸ்மின் அலி, பத்து தீகாவில் ரினா ஹருன் ரவாங் சட்டமன்ற தொகுதியில் ராஜின் குமார், சுபாங் ஜெயாவில் ஞான பிரகாசம், பண்டமாரான் சட்டமன்ற தொகுதியில் B. குணாளன், ஆகியோரும் போட்டியிடுகின்றனர். கெராக்கான் கட்சியின் சார்பில் G. Nallan, செந்தோசா சட்டமன்ற தொகுதியில் G.Parameswaran. பந்திங்கில் MK Saravanan ஆகியோர் போட்டியிடுகின்றனர்.

 Tags
candidate

for Selangor state elections

PN unveil


பேரரசரை  சிறுமைப்படுத்தியதாக  ஆடவர் மீது  மீண்டும்  குற்றச்சாட்டு

கோலாலம்பூர், மே 19 – சமூக வலைத்தளத்தில் பேரரசரை சிறுமைப்படுத்தியதாக ஏற்கனவே மூன்று முறை குற்றஞ்சாட்டப்பட்ட ஆடவர் மீது மீண்டும் மற்றொரு குறறச்சாட்டு கொண்டு வரப்பட்டது. பேரரசர் மற்றும் பேரரசியாருக்கு எதிராக எதிர்ப்பான வார்த்தைகளை வெளியிட்டதாக கொண்டுவரப்பட்ட இரண்டு குற்றச்சாடுக்களை 40 வயதுடைய Sharil Sarif ஒப்புக்கொண்டார். தாம் கெடாவில் சுங்கைப் பட்டாணியில் மனநல சிகிச்சையை மேற்கொண்டு வருவதாக நீதிமன்றத்தில் அவர் தெரிவித்தார். இதனைத் தொடர்ந்து Sharil லை பேரா, உலு கிந்தாவிலுள்ள Hospital Bahagia மனநல மருத்துவமனைக்கு சிகிச்சைக்காக அனுப்பிவைக்கும்படி நீதிபதி N .Priscilla Hemamalini உத்தரவிட்டார்.

 Tags
3 times

for insulting

king charge again

man jailed


கோவிட்  மூலக் காரணத்தை வெளியிடும் சட்டத்தில் பைடன் கையெழுத்திட்டார்

வாஷுங்டன், மார்ச் 21 – கோவிட் -19 தொற்றுப் பரவலுக்கான மூலக் காரணத்தையும் , அந்த பரவலுக்கும் சீனா , Wuhan – னில் உள்ள ஆய்வுக் கூடத்துக்கும் உள்ள தொடர்பினையும் குறிப்பிடும் தகவல்களை வெளியிடும் சட்டத்தில் அமெரிக்க அதிபர் ஜோ படைன் ( Joe Biden ) கையெழுத்திட்டுள்ளார்.

அந்த சட்டத்தில் கையெழுத்திட்டிருப்பதின் வாயிலாக, கோவிட் தொற்றுக்கான மூலக் காரணத்தை பகிர்ந்து கொள்ள முடியுமென அவர் கூறினார்.

எனினும், உளவுத் துறையினர் திரட்டியிருக்கும் அந்த தகவல்கள், பொதுவில் வெளியிடப் படும்போது, தேசிய பாதுகாப்புக்கு மருட்டல் ஏற்படாமல் இருப்பது உறுதி செய்யப்படுமென ஜோ படைன் கூறியுள்ளார்.

இவ்வேளையில் வூஹான் ஆய்வுக்கூடத்தின் போது ஏற்பட்ட கசிவினால் கோவிட் -19 தொற்று பரவியிருக்கலாம் என்ற குற்றச்சாட்டினை, சீனா தொடக்கத்தில் இருந்தே மறுத்து வருவது குறிப்பிடத்தக்கது.

 Tags
Biden signs law

covid origin

declassifying us

intel on


துணை ஐஜிபியாக ரஷாருடின் நியமனம்

கோலாலம்பூர், மார்ச் 17 – இன்று முதல் 2025ஆம் ஆண்டு மார்ச் 15ஆம் தேதிவரை இரண்டு ஆண்டு ஒப்பந்தகால அடிப்படையில் துணை ஐஜிபியாக டான்ஸ்ரீ Razaruddin Husain நியமிக்கப்பட்டுள்ளார். பதவி ஓய்வு பெற்ற பிறகு ஒருவர் ஒப்பந்தகால அடிப்படையில் போலீஸ் படைத் துணைத் தலைவராக நியமிக்கப்பவதற்கு கூட்டரசு அரசியலமைப்பு சட்டம் அனுமதி வழங்குவதாக உள்துறை அமைச்சர் Saifuddin Nasution தெரிவித்தார். அவரது இந்த நியமனத்திற்கு அரசாங்கம் வாழ்த்துக்களை தெரிவித்துக் கொள்வதாக இன்று வெளியிட்ட அறிக்கையில் Saifuddin குறிப்பிட்டார். 60 வயதுடைய Razaruddin மூவார் போலீஸ் தலைமையகத்தில் நிர்வாகப் பிரிவில் ASP யாகவும் குளுவாங் மாவட்ட போலீஸ் நிலையத்தில் குற்றவியல் துறையிலும் பணியாற்றியுள்ளார்.

 Tags
deputy igp

on a 2-year contract

Razaruddin

was appointed


காரில் பெண்ணை அறைந்த ஆடவன் ; போலீஸ் வலைவீச்சு

கோம்பாக், அக்டோபர் 18 – காரில் பெண் ஒருவரை அறைந்ததாக சந்தேகிக்கப்படும் ஆடவனை போலீசார் தேடி வருகின்றனர்.

அச்சம்பவம் தொடர்பான, 22 வினாடி காணொளி ஒன்று சமூக ஊடகங்களில் வைரலாகியுள்ளதை, போலீசார் அடையாளம் கண்டுள்ளதாக, கோம்பாக் மாவட்ட இடைக்கால போலீஸ் தலைவர் சுப்ரிடெண்டன் நோர் அரிபின் முஹமட் நாசிர் தெரிவித்தார்.

கடந்த திங்கட்கிழமை, மாலை மணி ஆறு வாக்கில் அச்சம்பவம் நிகழ்ந்ததாக நம்பப்படுகிறது.

21 வயது பெண் ஒருவரை, அவரது முன்னாள் காதலரான 22 வயது ஆடவன் அறைந்தது, தொடக்க கட்ட விசாரணையில் தெரிய வந்துள்ளது.

அவர்களுக்கு இடையில் ஏற்பட்ட கருத்துவேறுபாடு காரணமாக, அச்சம்பவம் நிகழ்ந்ததாகவும் கூறப்படுகிறது.

குற்றவியல் சட்டத்தின், 323-வது பிரிவின் கீழ் விசாரணை மேற்கொள்ளப்படும் வேளை ; அச்சம்பவம் தொடர்பில் தகவல் அறிந்த அல்லது அவ்வாடவனை தெரிந்த பொதுமக்கள் 012-8819215 அல்லது 03-612622222 என்ற எண்களில் தொடர்புக் கொள்ளலாம்.

 Tags
gadis dalam kereta

Lelaki tampar

Polis cari


கடும் வெப்பத்தில்   சிரமப்படும்    வயதான   தம்பதியருக்கு உதவிய   போலீஸ்காரர்கள்

ஜோகூர் பாரு, மே 13 -மோட்டார் சைக்கிளில் சென்ற ஒரு தம்பதியர் கடும் வெப்பமான சீதோஷ்ண நிலையினால் தங்களது பயணத்தை தொடர முடியாமல் சாலை ஓரத்தில் மோட்டார் சைக்கிளை நிறுத்திவிட்டு சிரமத்தில் தவித்துக்கொண்டிருந்தபோது அவ்வழியாக சென்ற போலீஸ் ரோந்துக் காரைச் சேர்ந்த இரு போலீஸ்காரர்கள் அவர்களுக்கு உதவினர். லாபிஸ் Jalan Bukit Mambai யில் சாலையோரத்தில் காணப்பட்டஅந்த தம்பதியர் கடுமையான வெப்பத்தினால் மயக்கமடையும் சூழ்நிலைக்கு உள்ளனதால் தங்களால் தொடர்ந்து செல்லமுடியவில்லையென அந்த தம்பதியர் போலீஸ்காரர்களிடம் தெரிவித்துள்ளனர். இதனைத் தொடர்ந்து அந்த தம்பதியரை Kampung Tenang கிலுள்ள அவர்களது இல்லத்தில் சென்று விடுவதற்கும் அந்த இரு போலீஸ்காரர்கள் முன்வந்தனர். போலீஸ் ரோந்துக் காரில் அந்த தம்பதியரை ஏற்றி அவர்களது வீடடில் ஒரு போலீஸ்காரர் இறக்கிவிட்ட வேளையில் மற்றொரு போலீஸ்காரர் அவர்களது மோட்டார் சைக்கிளை ஓட்டிச் சென்று அதனை ஒப்படைத்தார். . இது தொடர்பான காணொளி வைரலானதைத் தொடர்து அந்த இரு போலீஸ்காரர்களும் நெட்டிசன்களின் பாராட்டைப் பெற்றனர்.

 Tags
by segamat roadside

couple who collased

due to heat

Policeman help elderly


‘சோலார்’ கருவியை பொருத்தும் பணியில் ஈடுபட்டிருந்த தொழிலாளர்; கிரேன் வாகனத்திலிருந்து தவறி விழுந்து காயம்

சுபாங் ஜெயா, அக்டோபர் 10 – பழுதடைந்த கிரேன் வாகனத்திலிருந்து கீழே விழுந்த ஆடவர் ஒருவர் பலத்த காயங்களுக்கு இலக்கானார்.

தாமான் சுபாங் ஜெயா ஹெயிட்சிலுள்ள, வீடொன்றில், இன்று காலை மணி 10.05 வாக்கில், சோலார் சூரியக் கதிரியக்க கருவியைப் பொறுத்தும் பணிகளில் ஈடுபட்டிருந்த போது அவ்விபத்து நிகழ்ந்தது.

மூன்று மீட்டர் உயரத்திலிருந்து கீழே விழுந்ததால், அவர் இடது காலில் காயத்திற்கு இலக்கானார்.

அச்சம்பவத்தில், கிரேன் வாகனத்தில் சிக்கிக் கொண்டிருந்த இதர மூன்று தொழிலாளர்கள், தீயணைப்பு மீட்புப் படை வீரர்கள் உதவியுடன் பாதுகாப்பாக மீட்கப்பட்டனர்.

 Tags
jatuh

kren

pasang

Pekerja

solar


உயரத்தில் இருந்து குதித்த சாகச வீரருக்கு நடுவானிலே  வலிப்பு !

நியு யோர்க், பிப் 24 – 12,000 அடி உயரத்தில் இருந்து குதித்த சாகச வீரருக்கு நடுவானிலே வலிப்பு ஏற்பட்டு, 30 வினாடிகளுக்கு அவர் முற்றிலும் சுயநினைவிழந்த பதைபதைக்கும் சம்பவம் ஒன்று காணோளியில் பதிவாகியிருக்கின்றது .

ஹெலிகப்டரில் இருந்து குதித்த அந்த ஆடவர் சற்று நேரத்தில் காற்றில் தலைகீழாக சுழலத் தொடங்கினார். அப்போது ஏதோ அசம்பாவிதம் நிகழ்ந்ததை உணர்ந்த , அவருடன் குதித்த மற்றொரு நிபுணத்துவம் பெற்ற சாகச வீரர் , பாதிக்கப்பட்டவரின் வான்குடையை விரைந்து திறந்துவிட்டார்.

3,000 அடி உயரத்தில் மீண்டும் சுய நினைவு திரும்பிய அந்த பாதிக்கப்பட்ட சாகச வீரர் , பின்னர் பாதுகாப்பாக தரையிறங்கினார்.

அதிர்ஷடவசமாக உயிர் தப்பிய Christopher எனும் அந்த சாகச வீரர் , நடுவானில் தனக்கு நேர்ந்த அந்த அசம்பாவிதத்தை தனது YouTube அகப்பக்கத்தில் பகிர , அந்த காணொளியை 20 லட்சம் பேர் பார்த்துள்ளனர்.

 Tags
A Seizure While Skydiving

Becomes Unconscious

From 12000 ft

Man Suffers

Mid-air While Falling


பட்டாசு கடையில் வெடிப்பு ; நெகிரி செம்பிலானில் நிகழ்ந்த சம்பவம் கெடாவில் அல்ல

சமூக ஊடகங்களில் நேற்று வைரலான பட்டாசு கடை வெடிப்பு தொடர்பான காணொளி, நெகிரி செம்பிலான், பாஹாவில் நிகழ்ந்த சம்பவமாகும்.

மாறாக, டிக் டாக்கில் குற்றம்சாட்டப்பட்டிருப்பதை போல அது கெடாவில் நிகழ்ந்த சம்பவம் இல்லை என்பதை போலீசார் உறுதிப்படுத்தியுள்ளனர்.

அலோர் ஸ்டாரில் நிகழந்ததாக கூறி அந்த காணொளியை பரவலாக பகிர்ந்த சம்பவம் தொடர்பில், போலீஸ் விசாரணையை தொடங்கியுள்ளதாக, கோத்தா ஸ்டார் மாவட்ட போலீஸ் தலைவர் அஹ்மட் சுக்ரி மாட் ஆகிர் தெரிவித்தார்.

போலியான தகவலை பரப்பிய குற்றம் நிரூபிக்கப்பட்டால், ஈராண்டுகள் சிறை அல்லது அபராதம் அல்லது இரண்டுமே விதிக்கப்படலாம்.

 Tags
A firecracker

exploded

in Negeri Sembilan

not Kedah

police

said

shop


விடியற்காலையில் நிகழ்ந்த தீ விபத்தில் 15 கடை வீடுகள் அழிந்தன

அலோஸ்டார், செப் 30 – இன்று அதிகாலை ஒரு மணியளவில் நிகழ்ந்த தீவிபத்தில் Jitraவிலுள்ள 15 கடை வீடுகள் அழிந்தன. எனினும் அந்த தீ விபத்தில் எவரும் காயம் அடையவில்லையென கெடா தீயணைப்பு மற்றும் மீட்புக்குழுவின் நடவடிகை பிரிவின் அதிகாரி முஹமட் புஸ்தான் கரூதின் தெரிவித்தார். கடை வீடுகளில் 70 விழுக்காடு சேதம் அடைந்தன. தீயணைப்பு படை வீரர்களுடன் தொண்டூழிய தீயணைப்பு வீரர்களும் தீயை அணைப்பதற்கு முழுமூச்சுடன் பாடுபட்டதாக முஹமட் புஸ்தான் தெரிவித்தார். அதிகாலை மணி 3.20 அளவில் தீ முழுமையாக அணைக்கப்பட்டது.

 Tags
15 Jitra Shophouses destroyed

in 1 am blaze


பிரான்சில்  நாடாளாவிய நிலையில்  வேலை மறியல்

பாரிஸ், ஜன 19 – France- சில் இன்று ரயில்கள் இயங்காமல் போக்குவரத்து நிலை குத்துவதோடு, பள்ளிக்கூடங்களும், வர்த்தகங்களும் செயல்படாமல் முடங்கவிருக்கின்றன.

ஓய்வூதிய வயதை மேலும் ஈராண்டுகள் அதிகரித்து 64 -ஆக உயர்த்தும் அந்நாட்டின் ஓய்வூதிய திட்டத்தில் செய்யப்படவிருக்கும் மாற்றத்தைக் கண்டித்து , தொழிலாளர்கள் பேரளவில் வேலை மறியலில் ஈடுபடவிருக்கின்றனர். அதையடுத்து, France -சில் அன்றாட வேலைகளில் பாதிப்பு ஏற்படலாமென அஞ்சப்படுகிறது.

இதனிடையே, திட்டமிடப்பட்ட அந்த மறியலை முன்னிட்டு, நாட்டை முடக்கி பாதிக்கக் கூடிய செயல்களில் ஈடுபட வேண்டாமென அந்நாட்டு அரசாங்கம் அறிவுறுத்தியிருக்கிறது.

எனினும், இந்த மறியல் வெறும் தொடக்கமே எனவும் , போராட்டங்களும் எதிர்ப்புகளும் தொடருமென தொழிற்சங்கங்கள் எச்சரித்திருக்கின்றன.

 Tags
against Macron’s pension reform

france

Nationwide strike


காதலியை கத்தியால் குத்தி தப்பிய காதலன் ஜோகூரில் கைது

ஜோகூர், ஆக 16 – கடந்த ஆகஸ்டு 6ஆம் திகதி, புக்கிட் அந்தாராபங்சாவில் தனது காதலியை கத்தியால் குத்திவிட்டு தப்பிச் சென்ற ஆடவன் நேற்று ஜோகூரில் பண்டார் டத்தோ ஒன்-னில் கைது செய்யப்பட்டான்.

41 வயதான அந்த ஆடவன் சுல்தான் இஸ்கண்டார் பள்ளிவாசலில் கைதானதாக அம்பாங் ஜெயா போலிஸ் தலைவர் Azam Ismail தெரிவித்துள்ளார்.

4 நாட்களுக்கு தடுத்து வைக்கப்பட்டுள்ள அந்த ஆடவனுக்கு வேலை இல்லை என்பதோடு, சோதனையில் அவன் போதைப்பொருள் உட்கொண்டிருப்பதும் கண்டுபிடிக்கப்பட்டது.

காதலை முறித்துக் கொள்ளலாம் என 45 வயதான காதலி கூறியதைத் தொடர்ந்து ஆத்திரமடைந்த அந்த ஆடவன் கத்தியால் அப்பெண்ணை குத்தி தப்பினான்.

சம்பவத்தன்று அப்பெண் காரில் அமர்ந்திருந்ததாகவும், அவ்வாடவன் டயரை குத்தி கிழித்ததோடு, காரின் கண்ணாடி பகுதியையும் சேதப்படுத்தியதாக நம்பப்படுகிறது.

 Tags
allegedly stabbing girlfriend

johor

KL

man

nabbed


இந்தியாவின் 77வது சுதந்திர தினம்; இந்திய குடியுரிமை பெற்றார் நடிகர் அகஷய் குமார்

புதுடெல்லி, ஆக் 16 – பாலிவுட் சினிமா நடிகர் அக்‌ஷய் குமாருக்கு இந்திய குடியுரிமை வழங்கப்பட்டுள்ளது. அதற்கான சான்றை எக்ஸ் தளத்தில் அவர் பதிவிட்டுள்ளார்.

55 வயதான அக்‌ஷய் குமார், கடந்த 30 ஆண்டுகளாக இந்திய திரைத்துறையில் முன்னணி நடிகராக இருந்து வருகிறார்.

கனடா நாட்டு குடியுரிமையை பெற்றிருந்த அவர், இது குறித்து பல விமர்சனங்கள் தனக்கு கிடைத்திருப்பதாகவும், தாய்நாடு மீதான தனது பற்றை பலர் கேலி செய்திருப்பதாகவும் கூறியுள்ளார்.

இந்திய குடியுரிமை வேண்டி அவர் கடந்த 2019-ல் விண்ணப்பித்து இருந்ததாகவும், கோவிட் பெருந்தொற்று காரணமாக அதை பெறுவதில் காலதாமதமானது என அவர் தெரிவித்திருந்தார்.

இந்நிலையில், இந்தியாவின் 77வது சுதந்திர கொண்டாட்டத்தின் சமயம தமக்கும் இந்திய குடியுரிமை வழங்கப்பட்டுள்ளது இரட்டிப்பு சந்தோஷம் எனக்கூறி தனது சுதந்திர தின வாழ்த்தையும் அவர் பதிவிட்டிருக்கிறார்.

அவரது பதிவிற்கு ரசிகர்கள் வாழ்த்துகளை தெரிவித்து வருகின்றனர்.

அண்மையில் அவரது நடிப்பில் ‘ஓ.எம்.ஜி 2’ படம் வெளியானது. இதில் சிவபெருமானின் தூதுவராக அக்‌ஷய் குமார் நடித்துள்ளார். இந்த சூழலில் அவர் இந்திய குடியுரிமை வழங்கப்பட்டுள்ளது.

 Tags
Akshay Kumar Gets Indian Citizenship On Independence Day

See Pic


அன்றாட செலவுக்காக, அலுவலக பணத்தை திருடிய இரு ஸ்ரீ லங்கா நாட்டவர்கள் கைது

தலைநகர், அம்பாங் ஜெயாவில், அன்றாட செலவுக்காக, தாங்கள் வேலை செய்த அலுவலகத்தில் ஈராயிரம் ரிங்கிட்டை திருடிய ஸ்ரீ லங்கா நாட்டவர்கள் இருவர் கைது செய்யப்பட்டனர்.

பணம் காணாமல் போனதை உணர்ந்த அலுவலகத்தின் மேலாளர் செய்த புகாரை தொடர்ந்து அவ்விருவரும் கைதாகினர்.

விசாரணையின் போது, 23 வயது மதிக்கத்தக்க அவ்விருவரும் குற்றத்தை ஒப்புக் கொண்டதை அடுத்து, அவர்கள் கைது செய்யப்பட்டதை அம்பாங் ஜெயா மாவட்ட போலீஸ் தலைவர் அசிஸ்டன் கமிஸ்னர் பாரோக் இஸ்சாக் உறுதிப்படுத்தினார்.

 Tags
daily expenses

office money

Steal


இந்தோனேசியாவில்   சுற்றுலா கப்பல் மூழ்கியது  7 மலேசியர்கள்  பாதுகாப்புடன்  உள்ளனர்

ஜகர்த்தா, ஜூலை 23 – இந்தோனேசியாவில் East Nusa Tenggara, மேற்கு Nusa Tenggara வில் பயணப் படகு ஒன்று மூழ்கிய சம்பவத்தில் மலேசியாவைச் சேர்ந்த ஏழு சுற்றுப்பயணிகள் பாதுகாப்புடன் இருப்பதாக அறிவிக்கப்பட்டது. Manta முனையிலிருந்து Pink Beach சை நோக்கி பயணச் சேவையில் ஈடுபட்டிருந்போது அந்த படகின் இயந்திரம் பிரச்சனைக்கு உள்ளானதால் அது கவிழ்ந்தது. அந்த படகில் இருந்த அனைத்து பயணிகளும் காப்பாற்றப்பட்டதாக ஜகார்த்தாவிலுள்ள மலேசிய துதரகம் உறுதிப்படுத்தியது. மீட்கப்பட்ட அனைத்து பயணிகளும் முன்னெச்சரிக்கை நடவடிக்கையாக மருத்துவமனைக்கு கொண்டுச் செல்லப்பட்டதாகவும் விஸ்மா புத்ரா வெளியிட்ட அறிக்கையில் தெரிவித்தது. அதோடு மலேசியாவைச் சேர்ந்த ஏழு சுற்றுப்பயணிகளிடம் தூதரக அதிகாரிகள் தொடர்புகொண்டு நலம் விசாரித்தாகவும் கூறப்பட்டது.

 Tags
7 Malaysians rescued

sank in Indonesia

Tourist ship


இப்படியும் ஒரு உலக சாதனையா? ; உடலில் தீ.வைத்துக் கொண்டு குறுகிய நேரத்தில் வெகு தூரம் ஓடி இரு உலக சாதனைகளை பதிவுச் செய்தார் தீயணைப்பு வீரர்

அமெரிக்கா, வாஷிங்டனில், உடலில் தீ வைத்துக் கொண்டு ஓடிய பிரான்ஸ் வீரணைப்பு வீரர் ஒருவர், 893 அடி அல்லது 272 மீட்டர் தூரம் ஓடி, கின்னஸ் உலக சாதனை புத்தகத்தில் இடம் பிடித்தார்.

39 வயது ஜொனாதன் வெரோ (Jonathan Veto) எனும் அவ்வாடவர், பாதுகாப்பு அங்கியை அணிந்து கொண்டு, பிராணவாயு இல்லாமல், ஹவுபோர்டினில் உள்ள பாதையில், உடல் முழுக்க தீ பற்றி எரியும் நிலையில், நீண்ட தூரம் ஓடி அந்த உலக சாதனையை பதிவுச் செய்தார்.

328 அடிகளை கொண்ட முதல் பாதி ஓட்டத்தை அவர் 17 வினாடிகளில் நிறைவுச் செய்து முதல் சாதனையை படைத்த வேளை ; அதிவேகமாக நீண்ட தூரத்தை கடந்து அவர் இரண்டாவது சாதனையைப் படைத்தார்.

இதற்கு முன், அந்த இரு சாதனைகளும், பிரிட்டனை சேர்ந்த ஆண்டனி பிரிட்டன் வசம் இருந்தது குறிப்பிடத்தக்கது. அவர் 670 அடி ஒட்டத்தை 24.58 வினாடிகளில் கடந்து சாதனை படைத்திருந்தார் என்பது குறிப்பிடத்தக்கது.

 Tags
Anggota bomba

lari 272 meter

pecah dua rekod dunia

terbakar


வீடமைப்பு பகுதிக்கு அருகில் சுற்றித் திரிந்த  யானை பிடிபட்டது

குவந்தான், மார்ச் 7 – பகாங்,குவந்தான் Pandan Damai வீடமைப்புக்கு அருகில் உள்ள சிறிய காட்டில் சுற்றித் திரிந்த யானையை, அம்மாநில வனவிலங்கு பாதுகாப்பு துறையினர் பிடித்தனர்.

அந்த யானை, அதன் கூட்டத்திலிருந்து பிரிந்து கடந்த ஒரு வாரமாக அப்பகுதியில் தொலைந்து போயிருந்ததாக நம்பப்படுகிறது.

அதன் நடமாட்டத்தைக் கண்டு பொது மக்கள் தகவல் வழங்கியதைத் தொடர்ந்து , அந்த யானையை தேடிப் பிடிக்கும் பணிகள் உடனடியாக மேற்கொள்ளப்பட்டதாக, மாநில வனவிலங்கு துறையின் இயக்குநர் Rozidan Md Daud தெரிவித்தார்.

பிடிபட்ட அந்த யானையை தற்போது இடமாற்றம் செய்யும் நடவடிக்கைகள் எடுக்கப்பட்டிருப்பதாக அவர் கூறினார்.

 Tags
caught by

elephant

Perhilitan

Stray male


இன்று தொடங்கி இம்மாதம்  28ஆம் தேதிவரை  தேசிய பயிற்சி வாரம்  ஏற்பாடு  செயயப்பட்டுள்ளது

புத்ராஜெயா, மே 23- கற்றல், பயிற்சி மற்றும் திறன் மேம்பாட்டிற்கான வாய்ப்புகளை ஒரே நேரத்தில் வழங்குவதற்காக இன்று மே 23 ஆம் தேதி முதல் 28 மே ஆம் தேதி வரை தேசிய பயிற்சி வாரம் (National Training Week) தொடங்குவதில் மனித வள அமைச்சு பெருமிதம் கொள்கிறது என்று மனிதவள அமைச்சர் வி. சிவகுமார் தெரிவித்துள்ளார்.

நாடு முழுவதும் 125,000 பங்கேற்பாளர்கள், 5000 பயிற்றுனர்களை உள்ளடக்கிய இந்த தேசிய பயிற்சி வாரத்தில் பங்கேற்பார்கள், அவர்கள் 10,000த்திற்கும் மேற்பட்ட பல்வேறு பயிற்சிகளை மேற்கொள்வார்கள் . முதல் முறையாக தேசிய பயிற்சி வாரம் 2023 என்பது நாடு தழுவிய பயிற்சி மற்றும் செயல்பாடுகளின் வாரமாகும்.

அனைத்து மலேசியர்களுக்கும் இலவசமாகவும், TVET அடிப்படையில் தொழில் சார்ந்ததாகவும் அமையும் இந்த பயிற்சிகளை மனிதவள அமைச்சின் கீழ் உள்ள பல்வேறு நிறுவனங்கள் மூலம் செயல்படுத்தப்படுகிறது. குறிப்பாக மனித வள மேம்பாட்டுக் கழகம் (HRD Corp), உயர்கல்வி அமைச்சகம், மாநில அரசுகள், தனியார் நிறுவனங்கள் , தனிநபர்கள், தொழில் சங்கங்கள், கல்வியாளர்கள் போன்ற பிற அமைச்சகங்களின் ஆதரவுடன் இப்பயிற்சிகள் நடத்தப்படுகிறது. “நாட்டின் நிலையான மற்றும் தொடர்ச்சியான பொருளாதார வளர்ச்சியை உறுதி செய்வதில் மனித மூலதனம் மிக முக்கியமான வளமாகும் என்று சிவகுமார் தெரிவித்தார்.

 Tags
arrangement Done

starting today

This month

Till 28th National

Training Week


பாம்பின் மேல் எவ்வித அச்சமுமின்றி படுத்திருந்த சிறுவன்

பெட்டாலிங் ஜெயா , ஜூலை 26 – சிறுவன் ஒருவன் தன்னையறியாமல் பாம்பின் மீது படுத்திருந்த காணொளி ஒன்று மக்களிடையே பெரும் அதிர்ச்சியை ஏற்படுத்தியுள்ளது.

வலைத்தளவாசி ஒருவர் தனது டிக் டாக் அகப்பக்கத்தில் அந்த காணொளியை பகிரப்பட்டதை அடுத்து யானா எனும் அக்குழந்தை பாதுகாப்பாக இருப்பதாக அவரது தாயார் கருத்து பகுதியின் மூலம் தெரிவித்துள்ளார்.

இச்சம்பவம் குழந்தை பராமரிப்பாளரின் வீட்டில் நடந்ததாகவும் இந்த காணொளியை பதிவு செய்த நபர் மிகவும் தைரியசாலி என சிலர் கேலியும் செய்துள்ளனர்.

“நீங்கள் மிக கவனமான முறையில் இந்த பாம்பை கையாள வேண்டும் இல்லையெனில் அது உங்களை சீண்டி விடும் என்றும் வலைத்தளவாசிகள் தங்களது கருத்துகளை பதிவிட்டுள்ளனர்”. இந்த வீடியோ வைரலாகி, நேற்று பகிரப்பட்டதிலிருந்து கிட்டத்தட்ட 4 மில்லியன் பார்வையாளர்களை பெற்றுள்ளது.

 Tags
Budak tindih ular senduk

penjaga dipuji tidak panik


Tuanku Muhriz    கிண்ண  ஸ்குவாஸ்  போட்டி -சிவசங்கரி சாப்பியன்  பட்டத்தை  வென்றார்

கோலாலம்பூர், ஆக 28 – நெகிரி செம்பிலான் ஆட்சியாளர் Tuanku Muhriz கிண்ண ஸ்குவாஸ் போட்டியில் தேசிய ஸ்குவாஸ் விளையாட்டாளரான

S. சிவசங்கரி சாம்பியன் பட்டத்தை வென்றார். பெண்களுக்கான இறுதியாட்டத்தில் சிவசங்கரி 11-8. 11-8 11-9 என்ற புள்ளிக் கணக்கில் Aira Azman வீழ்த்தினார். சிரம்பான் Tan Sri Dato Haji Mohd Said விளையாட்டு தொகுதியில் நடைபெற்ற இந்த இறுதியாட்டத்தில் எதிர்பார்க்கட்டதைவிட எளிதாக 26 நிமிடங்களில் சிவசங்கரி வெற்றி பெற்றார். 24 வயதுடைய சிவசங்கரி கடந்த ஜூன் மாதம் ஹங்காங்கில் நடைபெற்ற ஆசியன் சாம்பியன்ஷீப் போட்டியில் இரண்டாவது இடத்தை பெற்ற சிவசங்கரி அடுத்த மாதம் நடைபெறவிருக்கும் ஆசிய விளையாட்டுப் போட்டியில் மகளிர் ஒற்றையர் மற்றும் இரட்டையர் பிரிவில் இரண்டு தங்கப் பதக்கங்களை பெறும் இலக்கை கொண்டுள்ளார்.

 Tags
A little at last

for sivasangkari


Ocean Gate நிறுவனத்தின் நடவடிக்கைகள் உடனடியாக இடைநிறுத்தம் செய்யப்பட்டது

ஆழ்கடலில் மூழ்கிக் கிடக்கும் டைட்டானிக் கப்பலை காண சென்ற போது வெடித்து விபத்துக்குள்ளான, நீர்மூழ்கிக் கப்பலின் உரிமையாளரான OceanGate நிறுவனம் தனது செயல்பாடுகளை உடனடியாக நிறுத்தியுள்ளது.

OceanGate இணைய அகப்பக்கம் வாயிலாக அந்த அறிவிப்பு வெளியிடப்பட்டுள்ளது.

OceanGate அதன் அனைத்து ஆய்வு மற்றும் வணிக நடவடிக்கைகளை நிறுத்திக் கொள்கிறது என அந்த அறிவிப்பில் குறிப்பிடப்பட்டுள்ளது. எனினும், மேல் விவரம் எதுவும் வெளியிடப்படவில்லை.

OceanGate நிறுவனம் அமெரிக்காவை தளமாக கொண்டு செயல்படும் ஒரு நிறுவனம் ஆகும். அதன் சார்பு நிறுவனமான OceanGate Expeditions பஹாமாஸில் பதிவுச் செய்யப்பட்டிருக்கும் வேளை, டைடானிக் கப்பலை காண சென்ற டைடான் பயணத்திற்கு தலைமையேற்றிருந்தது.

எனினும், ஜூன் 18-ஆம் தேதி, டைடான் வெடித்து சிதறிய சம்பவத்தில், அதில் பயணித்த ஐந்து பயணிகளும் உயிரிழந்தனர்.

அதில், OceanGate நிறுவனத்தின் தலைமை செயல்முறை அதகாரியும், நீர்மூழ்கிக் கப்பலை செலுத்தியவருமான ஸ்டாக்டன் ரஷ்யும் (Stockton Rush) அடங்குவார்.

இந்நிலையில், கடலுக்கு அடியில் சுமார் 3,810 மீட்டர் ஆழத்தில் அடையாளம் காணப்பட்டுள்ள டைடான் நீர்மூழ்கிக் கப்பலின் இடிபாடுகளில், மனித எச்சங்கள் கண்டுபிடிக்கப்பட்டிருப்பதாகவும், ROV – தொலைதூரத்தில் இருந்து இயக்கப்படும் வாகனத்தைப் பயன்படுத்தி அவை பரிசோதனைக்கு உட்படுத்தப்பட்டுள்ளதாகவும், அமெரிக்க கடலோரக் காவல்படையினர் கடந்த வாரம் கூறியிருந்தனர் என்பது குறிப்பிடத்தக்கது.

 Tags
gantung operasi

OceanGate


நடிகர் சரத் பாபு நலமுடன்  இருக்கிறார்

ஹைதரபாத், மே 4 – நடிகர் சரத் பாபு இறந்ததாக வெளியான செய்தி உண்மை அல்ல. சரத் பாபு நலமுடன் இருப்பதாக அவரது சகோதரி தெரிவித்துள்ளார், 1977 ஆம் ஆண்டு பட்டினப் பிரவேசம் என்ற திரைப்படத்தின் மூலம் தமிழ் திரையுலகில் அவர் அறிமுகமானார். மெட்டி , முள்ளும் மலரும், உதிரிப் பூக்கள், முத்து, அண்ணாமலை போன்ற படங்களில் நடித்துள்ள சரத் பாபு சில மாதங்களுக்கு முன் சிறுநீரகம், கல்லீரல் , நுரையீரல் , உடல் உறுப்பு நோய் அழற்சி போன்ற பிரச்னை காரணமாக ஐதராபாத்தில் உள்ள தனியார் மருத்துவமனையில் அனுமதிக்கப்பட்டார். செப்சிஸ் நோயால் பாதிக்கப்பட்டு உறுப்புகள் செயல் இழந்த சரத் பாபு கவலைக்கிடமாக இருப்பதாக இதற்கு முன் மருத்துவர்கள் கூறியிருந்தனர். இந்நிலையில் நேற்று அவர் காலமானதாக தகவல்கள் வெளியாகின. சமூக வலைத்தலங்களிலும் செய்திகள் பரவியதைத் தொடர்ந்து குஷ்பு ,கமல் போன்ற திரையுலக பிரபலங்களும் இரங்கலையும் தெரிவித்திருந்தனர். எனினும் சரப்பாபு இறக்கவில்லை என் என்பதோடு ஓரளவுக்கு குணமடைந்து மற்றொரு அறைக்கு மாற்றப்பட்டுள்ளதாகவும் அவரது சகோதரி தெரிவித்துள்ளார்.

 Tags
Actor

Dismisses Death

Health Update

of the Veteran

reports

Sarath Babu

sister


பினாங்கில்  பக்காத்தான் தே.மு மோதல் தவிர்க்க வரலாற்றுப்பூர் இணக்கம்

கோலாலம்பூர். மே 2 – பினாங்கு மாநிலத்தில் நடைபெறும் தேர்தலில் பக்கத்தான் ஹராப்பானுக்கும் தேசிய முன்னணிக்குமிடையே நேரடி மோதலை தவிர்ப்பதற்கான வரலாற்றுப்பூர்வமான உடன்பாடு காணப்பட்டது. இதன்வழி அவ்விரு கட்சிகளும் ஒன்று மற்றொன்றை எதிர்த்து போட்டியிடாது என பினாங்கு பக்காத்தான் ஹராப்பான் தலைவரும் அம்மாநில முதலமைச்சருமான Chow Kon Yeow தெரிவித்தார். இந்த கூட்டத்தில் தேசிய முன்னணியின் இதர கட்சிகள் கலந்துகொள்ளத் தவறியது குறித்து வினவப்பட்டபோது முழுக்க முழுக்க மலாய்க்காரர்களை பெரும்பான்மையான கொண்ட சட்டமன்ற தொகுதிகள் குறித்து பேச்சு நடத்தப்பட்டதே இதற்கான காரணம் என அவர் தெரிவித்தார். பக்காத்தான் ஹராப்பான் மற்றும் தேசிய முன்னணிக்கிடையே தொகுதி பங்கீடு குறித்த இரண்டாவது கூட்டம் விரைவில் நடைபெறும் என்றும் அவர் கூறினார்.

 Tags
agree

BN

elections

not to face

off in penang

PH


படகு வாயிலாக நாட்டிலிருந்து வெளியேற முற்பட்ட 40 கள்ளக்குடியேறிகள் ; பாகான் டத்தோ அருகே கடற்படை போலீசார் முறியடிப்பு

பேராக், பாகான் டத்தோவிற்கு அருகில், ஆவணமின்றி படகு வாயிலாக கள்ளத் தனமாக நாட்டை விட்டு வெளியேறிய 40 கள்ளக் குடியேறிகளின் நடவடிக்கையை, கடற்படை போலீசார் முறியடித்தனர்.

இந்தோனேசியா, தஞ்சோங் பாலாயிக்கு பயணமான போது, இயந்திரத்தில் ஏற்பட்ட கோளாறு காரணமாக அவர்கள் பயணித்த படகு நின்றுப் போனது.

நேற்று காலை மணி பத்து வாக்கில், தஞ்சோங் பெட்டிங் பெராஸ் பாசா கடற்கரையிலிருந்து (Tanjung Beting Beras Basah), சுமார் 1.1 கடல் மைல் தொலைவில், கடலில் தத்தளித்துக் கொண்டிருந்த அந்த படகு, பொதுமக்கள் வழங்கிய தகவலின் அடிப்படையில் கண்டுபிடிக்கப்பட்டதாக, பேராக் போலீஸ் தலைவர் டத்தோ ஸ்ரீ முஹமட் யுஸ்ரி ஹசான் பஸ்ரி தெரிவித்தார்.

போலீசாரை கண்டதும், கடலில் குதித்து தப்பிக்க முயன்ற, 47 வயது இந்தோனேசிய படகோட்டியுடன் அவரது உதவியாளர்கள் என நம்பப்படும் 23 மற்றும் 24 வயதுடைய இரு ஆடவர்கள் கைது செய்யப்பட்டனர்.

சம்பந்தப்பட்ட படகில் 11 பெண்கள், நான்கு குழந்தைகள் உட்பட, ஒரு வயதுக்கும் 55 வயதுக்கும் இடைப்பட்ட 40 பேர் இருந்தது சோதனையில் தெரிய வந்தது.

அவர்கள் அனைவரும், சித்தியவான், கம்போங் ஆசெவிலுள்ள, கடற்படை தலைமையகத்துக்கு கொண்டு செல்லப்பட்ட வேளை ; ஆட்கடத்தல் தடுப்பு மற்றும் புலம்பெயர்ந்தோர் கடத்தல் தடுப்பு சட்டத்தின் கீழ் அச்சம்பவம் விசாரிக்கப்படுகிறது.

 Tags
40 undocumented migrants

Boat smuggling

police near Bagan Datuk

stopped by marine


உலகிலேயே மிகவும் வயதான உடல் கட்டழகர் – ஓய்வை பற்றி யோசிக்காமல் தொடர் சாதனை

அமெரிக்கா ஜூலை 21 – உலகிலேயே மிகவும் வயதான உடல் கட்டழகராக (Body builder) அறியப்பட்ட ஜிம் ஆரிங்டன் (Jim Arrington), 90 வயதிலும் தனக்கு ஓய்வு பெறும் எண்ணம் இல்லை என்று நம்பிக்கையுடன் கூறுகிறார்.

கின்னஸ் உலக சாதனைகளின்படி, 2015ஆம் ஆண்டில் தனது 83 வயதில் உலகின் மிக வயதான உடல் கட்டழகர் என்ற சாதனையை புரிந்தார் ஜிம்.

தற்போது 90 வயதாகும் ஜிம் இன்னும் வலுவாக இருக்கிறார். இன்னும் உடற்கட்டமைப்பு போட்டிகளில் பங்கேற்று வெற்றிகளையும் குவித்து வருகிறார்.

சிறு வயதில் அதிக நோய்வாய்ப்பட்ட ஜிம், தான் ஒரு சூப்பர் ஹீரோவாக இருக்க விரும்பியதால் தொடர்ந்து

இந்த துறையில் சாதித்ததாக தெரிவித்துள்ளார்.

தற்போதும் கூட உடற்பயிற்சி கூடத்தில் தினமும் இரண்டு மணிநேரம் செலவிடுகிறார் ஜிம் ஆரிங்டன்.

 Tags
Meet World's Oldest Bodybuilder

The Gym At The Age Of 90

video

Who Continues Hitting


கால்களை இழந்த நாய்க்கு சிறப்பு நாற்காலி – உதவிய பென்ஸ் நிறுவனம்

ஜூலை 25 – பென்ஸ் நிறுவனத்திடமிருந்து விபத்தில் காயமடைந்த நாய் ஒன்றுக்கு சக்கர நாற்காலி கிடைத்துள்ளது.

இவை அனைத்துமே சமூக ஊடகத்தில் பகிரப்பட்ட ஒரேயொரு கமெண்ட் அதாவது கருத்தால் நிகழ்ந்தது என்றால் நம்புவீர்களா?

பன்னி (Bunny) எனும் மீட்பு நாய் விபத்தில் தனது கால்களை இழந்த நிலையில் அதனை அதன் உரிமையாளர்கள் கைவிட்டு விட்டனர்.

பன்னியை காப்பாற்றிய விலங்கு நல ஆர்வலர் ஒருவர் “பென்ஸ் நிறுவனத்தின் சக்கர நாற்காலி பன்னிக்கு வேண்டும்” என கோரிக்கை விடுத்தார்.

இதனைப் பார்த்த பென்ஸ் நிறுவனம் பன்னிக்கு சக்கர நாற்காலியை அனுப்பியும் வைத்துள்ளனர். அது இப்பொழுது பன்னிக்கு எளிதாகவும் மகிழ்ச்சியாகவும் சுற்றித் திரிவதற்கு உதவவதாக விலங்கு நல ஆர்வலர் வீடியோ ஒன்றை வெளியிட்டு நெகிழ்ச்சி தெரிவித்தார்.

சமூக ஊடகம் என்பது விஷயங்களை பகிர்வது மட்டுமல்ல, பல அற்புதமான யோசனைகளை பெறவும் மக்களுக்கும் அதே சமயத்தில் பெரும் நிறுவனங்களுக்கும் உதவுகிறது என்பதற்கு இது ஒரு சான்றாகும்.

 Tags
Dog gets special wheelchair

from Mercedes-Benz. It started with a comment


47 தனிநபர்கள், தயாரிப்பு நிறுவனங்களுக்கு எதிராக FINAS வழக்கு

இரண்டு கோடி ரிங்கிட் மானியத் தொகையை பெற்றுக் கொண்ட போதிலும், இதுவரை அதற்கான திரைப்படங்களை ஒப்படைக்காத 47 தனிநபர்கள் மற்றும் தயாரிப்பு நிறுவனங்களுக்கு எதிராக, FINAS – தேசிய திரைப்பட வாரியம் வழக்கு தொடுத்துள்ளது.

2013-ஆம் ஆண்டு தொடங்கி 2017-ஆம் ஆண்டு வரையில் வழங்கப்பட்ட மானியத் தொகை தொடர்பில் மேற்கொள்ளப்பட்ட கணக்காய்வு நடவடிக்கை அடிப்படையில் அந்த சட்ட நடவடிக்கை மேற்கொள்ளப்பட்டிருப்பதாக, FINAS தலைமை அதிகாரி முஹமட் நாசிர் இப்ராஹிம் தெரிவித்தார்.

அந்த சட்ட நடவடிக்கையை தவிர்க்க முயலும் தரப்பினர் திவாலானவர்களாக அறிவிக்கப்படுவார்கள் எனவும் முஹமட் நாசிர் சொன்னார்.

மானியத் தொகையை திரும்ப செலுத்த கோரி அனுபப்பட்ட எச்சரிக்கை கடித்ததை சம்பந்தப்பட்ட தரப்பினர் நிராகரித்ததோடு, அவர்களில் சிலர் FINAS மனிதாபிமானமற்ற நிலையில் நடந்து கொள்வதாக குற்றச்சாட்டியிருந்ததையும் முஹமட் நாசிர் சுட்டிக் காட்டினார்

அதனால், இவ்வாண்டு தொடங்கி மானியத்தை பகிர்ந்தளிக்கும் நடைமுறைகள் மேலும் கடுமையாக்கப்பட்டுள்ளதாக அவர் சொன்னார்.

 Tags
against 47 individuals

FINAS case

manufacturing companies


ஓ.பி.எஸ் மனு தள்ளுபடி ;  அதிமுக பொதுச் செயலாளரானார்  எடப்பாடி பழனிச்சாமி

சென்னை, மார்ச் 28 – அதிமுக பொதுச்செயலாளராக எடப்பாடி பழனிசாமி போட்டியின்றி தேர்வு செய்யப்பட்டதாக அதிகாரப்பூர்வமாக அறிவிக்கப்பட்டுள்ளது.

அ.தி.மு.க பொதுச்செயலாளர் தேர்தலுக்குத் தடை விதிக்கக் கோரியும் , பொதுக்குழு தீர்மானங்களுக்கு எதிராகவும் முன்னாள் முதல்வர் ஓ.பன்னீர்செல்வம் தரப்பினர் சென்னை உயர் நீதிமன்றத்தில் வழக்கு தொடர்ந்திருந்தனர்.

இந்த வழக்கின் தீர்ப்பு இன்று வெளியாகிய நிலையில், அதிமுக பொதுக்குழு மற்றும் பொதுச்செயலாளர் தேர்தலுக்கு எதிராக தொடரப்பட்ட மனுக்கள் தள்ளுபடி செய்யப்பட்டதாக அறிவிக்கப்பட்டது.

ஓ. பன்னீர்செல்வம் தரப்பில் தாக்கல் செய்யப்பட்ட 4 இடைக்கால மனுக்கள் நிராகரிப்பட்டது. மேலும் பொதுக்குழு மற்றும் பொதுக்குழுவில் எடுக்கப்பட்ட தீர்மானங்களும் செல்லும் என்று தீர்ப்பளிக்கப்பட்டது.

இதைத்தொடர்ந்து அதிமுகவின் பொதுச்செயலாளராக எடப்பாடி பழனிசாமி அறிவிக்கப்பட்டார் . அந்த முடிவைத் தொடர்ந்து அதிமுக தொண்டர்கள் தலைமை அலுவலகத்தில் பட்டாசு வெடித்து கொண்டாடினர்.

 Tags
became AIADMK

Dismissal of

Edappadi Palaniswami

General Secretary

OPS petition


3,000 ஆண்டுகளுக்கு முன்னதாகவே   ஸ்பெய்ன்  மக்கள்  மாயத்தோற்ற  மருந்துகளை  பயன்படுத்தினர்

மெட்ரிட், ஏப் 7 – 3,000 ஆண்டுகளுக்கு முன்னதாகவே ஸ்பெய்ன் மக்கள் மாயத்தோற்ற மருந்துகளை பயன்படுத்தியுள்ளனர் என ஆய்வுகளின் மூலம் தெரியவந்துள்ளது. Menorca வில் புதைகுழியில் எடுக்கப்பட்ட தலைமுடியில் அறிவியலாளர்கள் மேற்கொண்ட ஆராய்ச்சியில் செடிகள் மற்றும் புதர்களின் மூலம் எடுக்கப்பட்ட மருந்துகளை அவர்கள் பயன்படுத்தியிருப்பதும் தெரியவந்துள்ளது. மாயத்தோற்ற மருந்துகளை மக்கள் பயன்படுத்தியுள்ளனர் என ஐரோப்பாவின் பழமையான நேரடி சான்றுகள் காட்டியுள்ளன.

 Tags
3000 years ago

drugs in spain

People were taking

Study finds


ஜோகூர்  வெள்ளம்   விவசாயத் துறைக்கு    ரி.ம 35. 5 மில்லியன்    இழப்பு

இஸ்கந்தர் புத்ரி , மார்ச் 20 – ஜோகூரில் ஏற்பட்ட பெரிய அளவிலான வெள்ளத்தினால் விவசாயத் துறைக்கு 35. 5மில்லியன் ரிங்கிட் இழப்பு ஏற்பட்டுள்ளது. விவசாயத் துறையைச் சேர்ந்த 4,862 தொழில் முனைவர்கள் பாதிப்பை எதிர்நோக்கியுள்ளனர் என ஜோகூர் ஆட்சிக்குழு உறுப்பினர் டத்தோ Zahari bin Sarip தெரிவித்தார். மூவார் மற்றும் பத்து பஹாட் வட்டாரத்தில் ஏற்பட்ட வெள்ளம் விவசாய விளைச்சலில் மோசமான பாதிப்பை ஏற்படுத்தியுள்ளதாகவும் அவர் விவரித்தார். மாநிலத்தில் உணவு பொருள் பாதுகாப்பை உறுதிப்படுத்துவதற்கு மறுநடவு நடவடிக்கையில் தீவிர கவனம் செலுத்தவேண்டியிருப்பதாக ஜோகூர் சட்டமன்றத்தில் கேட்கப்பட்ட கேள்விக்கு பதில் அளித்தபோது Zahari bin Sarip இதனைத் தெரிவித்தார்.

 Tags
agricultural

caused Johor's

lose 35 . 5 Million

sector to

The flood


டிரக் பள்ளத்தில் விழுந்தது ; ஆடவர் மரணம்

ஜொகூர், கூலாயில், தாமான் புத்ரிக்கு அருகில், டிரக் வாகனம் ஒன்று சறுக்கி ஐந்து மீட்டர் ஆழமுள்ள பள்ளத்தில் விழுந்ததில், வாகனங்களை பழுது பார்க்கும் வேலை செய்து வந்த 46 வயது ஆடவர் ஒருவர் உயிரிழந்தார்.

ஏற்கனவே வலிப்பு நோயாளியான அவருக்கு, சம்பவத்திற்கு முன் வலிப்பு தாக்கி இருக்கலாம் என நம்பப்படுகிறது.

அதனால், கட்டுப்பாட்டை இழந்து வாகனத்தை இயக்கும் “ஸ்டெரிங்கில்” அவர் சாய்ந்ததால், டிரக் பள்ளத்தில் விழுவதற்கு முன் “ஹோன்” சத்தம் தொடர்ந்து ஒலித்ததாக கூறப்படுகிறது.

அதோடு, விபத்து நிகழ்ந்த இடத்தில், வாகனத்தை நிறுத்த பிரேக் பயன்படுத்தப்பட்டதற்கான அறிகுறிகள் எதுவும் தென்படவில்லை.

அவ்வாடவர், லோரி டயர்களை மாற்றுவதற்காக, தனது பட்டறையில் பயன்படுத்தப்படும் ஹைட்ராலிக் ஜாக்கை கொண்டு சென்று கொண்டிருந்த போது விபத்தில் சிக்கி உயிரிழந்தார்.

 Tags
after truck lands

in ditch

Mechanic killed


16 வயது சிறுமி  கற்பழிப்பு இன்ஸ்பெக்டர்  கைது

கோலாலம்பூர், ஜன 2 – 16 வயது சிறுமி கற்பழிக்கப்பட்டது தொடர்பில் போலீஸ் இன்ஸ்பெக்டர் ஒருவர் கைது செய்யப்பட்டார். கெடாவிலுள்ள போலீஸ் தலைமையகத்தில் கடந்த புதன்கிழமையன்று சாட்சியம் வழங்குவதற்காக அந்த இன்ஸ்பெக்டரின் அறைக்கு சென்றபோது அச்சிறுமி கற்பழிக்கப்பட்டுள்ளார். வளர்ப்பு தந்தையால் அச்சிறுமி கற்பழிக்கப்பட்டது தொடர்பில் வாக்குமூலம் பெறுவதற்காக அச்சிறுமி அந்த இன்ஸ்பெக்டரின் அறைக்கு அழைக்கப்பட்டபோது அவர் கற்பழிக்கப்பட்டதாக ஊடகம் ஒன்றில் செய்தி வெளியாகியது.

இதனிடையே அந்த சிறுமி கற்பழிக்கப்பட்டதற்கான பல்வேறு ஆதாரங்களையும் போலீஸ் தடயயியல் பிரிவு கண்டறிந்துள்ளதாக கூறப்பட்டது. போலீஸ் அதிகாரி ஒருவர் கைது செய்யப்பட்டதை போலீஸ் படைத் தலைவர் Tan Sir Acryl Sani உறுதிப்படுத்தினார். விசாரணை நடைபெற்று வருவதால் இது குறித்த மேல் விவரங்கள் எதனையும் அவர் வெளியிடவில்லை.

 Tags
allegation

immune

inspector

law

No one

says Azalina

teenage rape


“நாட்டின் சொத்தாக” கருதப்படும் கைரி, ஷாரிலுக்கு மூடாவின் கதவு திறந்தே இருக்கும்”

மூடா கட்சியில் இணைய Khairy Jamaluddin மற்றும் Shahril Hamdan-னுக்கு அழைப்பு விடுக்கும் வகையில் அவர்கள் இருவருக்கும் Muda-வின் கதவு எப்பொழுதும் திறந்தே இருக்கும் என Muda-வின் தலைமை செயலாளர் அமிர் ஹடி நம்பிக்கை தெரிவித்துள்ளார்.

அவ்விருவரும் நாட்டின் சொத்துகள். அவர்கள் அம்னோவிலிருந்து நீக்கப்பட்டது எங்களுக்கு அதிர்ச்சியாக இருக்கிறது.

அவர்கள் Muda-வில் இணைந்தால், அது கட்சியின் கொள்கைக்கு  ஏற்ப கட்சிக்கு ஒரு பலமாக அமையுமெனவும்  அவர் கூறியிருக்கின்றார்.

மூடாவை பொறுத்தவரை, கட்சியின் கொள்கைகள் குறிப்பாக, பொருளாதார வளப்பத்திற்காகவும், இனதுவேசத்தை ஒழிக்கவும் பாடுபட தயாராக இருக்கும் யாராக இருந்தாலும் வரவேற்கப்படுவார்கள் என Amir Hadi குறிப்பிட்டுள்ளார்.

 Tags
‘national assets’

Door open for

join Muda

khairy

Shahril to


முதலாம் படிவ மாணவிகளுக்கான  HPV தடுப்பூசி போடும் நடவடிக்கைகள் மீண்டும் தொடங்கும்

புத்ராஜெயா, ஜன 6 – உலகளவில் ஏற்பட்ட விநியோகத் தடையால் தடைப்பட்டிருந்த HPV – Human papillomavirus – சுக்கான தடுப்பூசி போடும் நடவடிக்கைகள் மீண்டும் தொடங்கியிருப்பதாக சுகாதார அமைச்சர் Dr. Zaliha Mustafa தெரிவித்தார்.

அந்த தடுப்பூசிக்கான கையிருப்பை பெற்றிருப்பதாகவும், விரைவில் முதலாம் படிவ மாணவிகளுக்கு அந்த தடுப்பூசி போடும் நடவடிக்கைகள் தொடங்குமெனவும் அமைச்சர் கூறினார்.

அந்த நோக்கத்திற்காக சுகாதார அமைச்சு ஒரு லட்சம் சொட்டு HPV தடுப்பு மருந்துகளை வாங்கியிருப்பதாகவும் அவர் குறிப்பிட்டார்.

கருப்பை வாய் புற்றுநோயைத் தடுப்பதற்காக போடப்படும் அந்த தடுப்பூசியை, 2020-லிருந்து 2022 வரையில் 5 லட்சம் பெண்கள் போட்டுக் கொள்ளத் தவறியிருக்கலாமென , கடந்தாண்டு மலேசிய தேசிய புற்றுநோய் கழகம் தெரிவித்தது.

 Tags
female students

Form 1

HPV

resumes

vaccination


Grab ஓட்டுனர் மூதாட்டிக்கு உதவும் காணொளி வைரல் ; நெட்டிசன்களிடமிருந்து குவியும் பாராட்டு

நடக்க முடியாமல் சக்கர நாற்காலியில் அமர்ந்திருக்கும் வயதான பெண் ஒருவரை, கிராப் ஓட்டுனர் தூக்கி காரில் அமர வைக்கும் காணொளி சமூக வளைத்தளங்களில் வைரலாகி, இணையப் பயனர்களின் மனமுவந்த பாராட்டுகளை பெற்றுவருகிறது.

@divvy19 எனும் டிக்டாக் கணக்கில் பதிவேற்றம் செய்யப்பட்ட அந்த காணொளி வைரலானது.

சம்பந்தப்பட்ட மூதாட்டியின் வயதான கணவர் கிராப் ஓட்டுனருக்கு நன்றி சொல்லும் காட்சியும் அந்த காணொளியில் இடம் பெற்றுள்ளது.

குறிப்பாக, அம்மூதாட்டியிடம் மிகவும் பரிவாகவும், கருணையுடனும் நடந்து கொள்ளும் கிராப் ஓட்டுனரை கடவுள் ஆசீர்வதிக்க வேண்டுமென பலர் கருத்துகளை பதிவிட்டுள்ளனர்.

இன மத வேற்றுமை பாராமல் கிராப் ஓட்டுனர் செய்த அந்த உதவி கருணை மிகுந்த செயல் எனவும், அது போன்ற மனிதாபிமான செயல்கள் தொடரப்பட வேண்டுமெனவும், இணைய பயனர்களிடமிருந்து பாராட்டுகள் குவிகின்றன.

அந்த காணொளியை இதுவரை ஒரு லட்சத்துக்கும் அதிகமானோர் பார்த்துள்ள வேளை ; ஆறாயிரத்துக்கும் அதிகமானோர் ‘லைக்’ செய்துள்ளனர்.

 Tags
assisting elderly

earns praise

Heartwarming video

of Grab driver

woman goes viral


வட்டி முதலைகளின் ‘வெறித்தனமான’ செயல் ; வாகனங்களின் கண்ணாடிகள் உடைக்கப்பட்டதால் ஐயாயிரம் ரிங்கிட் இழப்பை எதிர்நோக்கியுள்ள அண்டை வீட்டுக்காரர்கள்

சிலாங்கூர், உலு கிளாங், தாமான் ஸ்ரீ கெராமாட் தெங்ஙா குடியிருப்புப் பகுதியில் வசிக்கும், ஆடவர் ஒருவரும், அவரது இதர நான்கு அட்டை வீட்டுக்காரர்களும், வட்டி முதலைகளின் “வெறித்தனமான” செயலால், ஐயாயிரம் ரிங்கிட் இழப்பை எதிர்நோக்கியுள்ளனர்.

அந்த குடியிருப்புப் பகுதியில் வசிக்கும் நபர் ஒருவர், வாங்கிய கடனை திரும்ப செலுத்த தவறியதை தொடர்ந்து, அங்கு வசிக்கும் இதர குடியிருப்பாளர்களிடம் வட்டி முதலைகள் கைவரிசையை காட்டியதாக கூறப்படுகிறது.

குறிப்பாக, மே 22-ஆம் தேதி, தமது காரின் முன் கண்ணாடி அடித்து உடைக்கப்பட்டிருப்பதாக, அண்டை வீட்டுக்காரர் கூறியதை கேட்டு, 42 வயது ஆடவர் ஒருவர் அதிச்சியடைந்ததாக, அம்பாங் ஜெயா போலீஸ் தலைவர் முஹமட் பாரோக் இசாக் தெரிவித்தார்.

வாங்கிய கடனை திரும்ப செலுத்த வேண்டும் என குறிப்பிடப்பட்டிருந்த கொலை மிரட்டல் கடிதம் ஒன்றையும் அவ்வாடவர் பெற்றதாக கூறப்படுகிறது.

அதே சமயம், வட்டி முதலைகளிடம் வாங்கிய 500 ரிங்கிட் கடனை திரும்ப செலுத்த தவறியதால், தமது காரின் மீது சாயல் ஊற்றப்பட்டதாக, 45 வயது Lalamove ஓட்டுனர் ஒருவரிடமிருந்தும் புகார் பெறப்பட்டது.

அவ்விரு புகார்களையும் தொடர்ந்து, மே 25-ஆம் தேதி, கடன் நிறுவனத்தின் முகவர் என நம்பப்படும் 41 வயது ஆடவன் ஒருவன், தாமான் அம்பாங் உத்தாமாவிலுள்ள, ஆடம்பர அடுக்குமாடி குடியிருப்பிலிருந்து கைது செய்யப்பட்டதாக, முஹமட் பாரோக் சொன்னார்.

அவ்வாடவன் ஆறு நாள் தடுப்பு காவலுக்கு பின் உத்தரவாதத்தின் பேரில் விடுவிக்கப்பட்ட வேளை ; அச்சம்பவத்துடன் தொடர்புடைய எஞ்சியவர்கள் தேடப்பட்டு வருவதாக முஹமட் பாரோக் சொன்னார்.

 Tags
five neighbors

lost RM5000

Vehicle mirrors

were broken along


லோரியுடன்  மோதிய 75   வயதுடைய  மோட்டார்  சைக்கிளோட்டி  மரணம்

சிம்பாங் ரெங்காம், அக் 4 – சிம்பாங் ரெங்கமில் லோரியில் மோதி விபத்துக்குள்ளான 75 வயதுடைய ஆடவர் மரணம் அடைந்தார். ஜாலான் சிம்பாங் ரெங்காம், ஜாலான் பாத்து 47 என்ற இடத்தில் நிகழ்ந்த அந்த விபத்தில் நிகழ்ந்த இடத்திலேயே மூசா அவாங் என்ற அந்த ஆடவர் மரணம் அடைந்ததாக ரெங்காம் தீயணைப்பு நிலையத்தின் தலைவர் முகமட் நிஷார் தெரிவித்தார். சிப்பாங் ரெங்கத்திலிருந்து ஆயர் ஈத்தாமை நோக்கி உரத்தை ஏற்றிச் சென்ற லோரியில் ஆயர் ஈத்தாமிலிருந்து சிம்பாங் ரெங்காமிற்கு சென்று கொண்டிருந்தபோது அந்த மோட்டார் சைக்கிளோட்டி மோதினார்.

 Tags
75-year-old motorcyclist dies

after colliding with lorry near Simpang Renggam